Diari Oficial de la Generalitat Valenciana


Sumari del DOGV 6388, del 02-11-2010 (2010/11411)

ORDE 36/2010, de 26 d'octubre de 2010, de la Conselleria d'Agricultura, Pesca i Alimentació, per la qual s'aproven les bases de les ajudes RURALTER-Leader.
-----------------------------------------------------------------------------------------------------------------------------------------------------------

### Dades del document

Número de DOGV
:   6388

Data del DOGV
:   02-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/11384


Data del document
:   26-10-2010

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * regió rural
    * desenvolupament rural
    * suport econòmic
    * programa d'actuació
    * legislació
    * ajuda a l'agricultura

ORDE 36/2010, de 26 d'octubre de 2010, de la Conselleria d'Agricultura, Pesca i Alimentació, per la qual s'aproven les bases de les ajudes RURALTER-Leader. [2010/11598]
Per mitjà de l'Orde de 27 de juny de 2008, de la Conselleria d'Agricultura, Pesca i Alimentació, per la qual es van aprovar les bases de les ajudes RURALTER-Leader per al període 2008-2013, emparada en el Reglament (CE) 70/2001, de la Comissió, de 12 de gener de 2001, hui derogat, referent a l'aplicació dels articles 87 i 88 del Tractat CE a les ajudes estatals a les petites i mitjanes empreses, es va iniciar l'execució del Programa de Desenvolupament Rural de la Comunitat Valenciana (PDR-CV 2007-2013).
Per mitjà de l'Orde de 15 de maig de 2009, es va modificar l'Orde de 27 de juny de 2008, a l'efecte d'adaptar-la a les prescripcions del nou Reglament (CE) 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat, publicat en el DOUE L 214/3, de 9 d'agost de 2008 (Reglament general d'exempció per categories), que substituïa el Reglament (CE) 70/2001 mencionat.
Per mitjà de l'Orde de 23 d'octubre de 2009, de la Conselleria d'Agricultura, Pesca i Alimentació, es procedix a refondre les ordes esmentades de 27 de juny de 2008 i de 15 de maig de 2009, relatives a les bases de les ajudes RURALTER-Leader.
La necessitat d'adaptar les bases per les quals es concedixen les ajudes RURALTER-Leader a les incidències sorgides en l'aplicació de l'annex I del Reglament (CE) 800/2008 esmentat i del Reial Decret 1852/2009, de 4 de desembre, pel qual s'establixen els criteris per a subvencionar les despeses en el marc dels programes de desenvolupament rural cofinançats pel Fons Europeu Agrícola de Desenvolupament Rural (FEADER), fan necessària una nova redacció de l'orde a fi de procedir a la convocatòria de les ajudes RURALTER-Leader per a l'exercici 2010.
Per tot això, i en virtut de les facultats que em conferix l'article 28e de la Llei 5/1983, de 30 de desembre, del Consell, i l'article 47, punts 3 i 11, del text refós de la Llei d'Hisenda Pública de la Generalitat Valenciana,
ORDENE
Article 1. Objecte
S'aprova el text de les bases reguladores de la concessió d'ajudes RURALTER-Leader, que s'hi adjunten com a annex I.
Article 2. Territori d'aplicació
El territori en què s'executaran els projectes susceptibles de rebre estes ajudes serà el definit com a espai d'aplicació de les mesures dels eixos 3 i 4 del PDR-CV 2007-2013.
Este espai es compon dels municipis enumerats en l'annex VII d'esta orde de bases, aglutinats en territoris d'actuació dels diferents grups d'acció local (GAL).
Article 3. Finançament de les ajudes
Les ajudes regulades en esta orde es financen d'acord amb els percentatges de repartiment entre fonts de cofinançament que es determinen en el PDR-CV:
a) Generalitat, a través de la Conselleria d'Agricultura i Pesca (CAPA): 62,5%.
b) Fons Europeu Agrícola de Desenvolupament Rural, FEADER: 36,5%.
c) Administració general de l'Estat, a través del Ministeri de Medi Ambient i Medi Rural i Marí (MARM): 1%.
Article 4. Bases i convocatòries
1. La concessió de les ajudes es regirà per les bases que figuren en l'annex I d'esta orde.
2. Es publicaran en el DOCV les successives obertures de rondes de presentació de projectes RURALTER-Leader que decidisquen els GAL. Les resolucions de convocatòria inclouran el termini de presentació de sol·licituds i l'import global de les ajudes que es convoquen en cada territori.
3. Estes resolucions seran subscrites per la directora de l'Agència Valenciana de Foment i Garantia Agrària (AVFGA), autoritat de gestió del PDR i organisme pagador, d'acord amb el que s'establix en l'article 13 del Decret 123/2006, de 8 de setembre, del Consell, pel qual s'aprova l'estatut d'esta entitat.
4. Els impresos per a la sol·licitud i el pagament de les ajudes seran els inclosos com a annex IX d'esta orde, excepte modificacions en la resolució corresponent de convocatòria d'ajudes.
Article 5. Mesures
Les actuacions subvencionables seran les descrites en els annexos III a VI d'esta orde, corresponents a les fitxes de les mesures corresponents a l'eix 3, «Qualitat de vida a les zones rurals i diversificació de l'economia rural», la gestió de les quals es realitza amb l'enfocament LEADER, eix 4 del PDR-CV.
DISPOSICIÓ ADDICIONAL
Les modificacions de les bases que s'introduïxen per a adequar-les a la nova versió del Programa de Desenvolupament Rural (PDR) queden supeditades a la seua aprovació definitiva per mitjà d'una decisió comunitària.
DISPOSICIÓ DEROGATÒRIA ÚNICA
Esta orde substituïx i deroga l'Orde de 23 d'octubre de 2009, de la Conselleria d'Agricultura, Pesca i Alimentació, per la qual es refonen les ordes de 27 de juny de 2008 i de 15 de maig de 2009, referents a les bases de les ajudes RURALTER-Leader.
DISPOSICIONS FINALS
Primera
En tot allò no regulat en esta orde s'aplicaran les disposicions del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, com també els preceptes bàsics de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, pel qual s'aprova el Reglament de la Llei General de Subvencions, i l'article 28e de la Llei 12/2007, de 20 de març, de la Generalitat, de modificació de la Llei 5/1983, de 30 de desembre, de Govern Valencià. De la mateixa manera, s'aplicarà la normativa europea exigible respecte de l'execució d'ajudes cofinançades pel FEADER i la normativa nacional sobre elegibilitat de despeses per als programes de desenvolupament rural 2007-2013.
Segona
Esta orde entrarà en vigor a partir de l'endemà de la publicació en el Diari Oficial de la Comunitat Valenciana.
València, 26 d'octubre de 2010.
La consellera d'Agricultura, Pesca i Alimentació,
MARITINA HERNÁNDEZ MIÑANA
ANNEX I
Bases del règim d'ajudes RURALTER-Leader
Primera. Objecte
1. Establir les bases del règim d'ajudes RURALTER-Leader, amb el número de registre assignat per la Comissió Europea X590/2009.
2. El règim d'ajudes s'acull al Reglament (CE) 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat, publicat en el DOUE L 214/3, de 9 d'agost de 2008 (Reglament general d'exempció per categories; d'ara en avant, RGEC). Tots els requisits establits en el reglament mencionat per a les ajudes a la inversió a favor de les PIME s'apliquen a este règim d'ajudes, excepte norma més restrictiva inclosa en estes bases.
3. No podran acollir-se al règim d'ajudes RURALTER-Leader els sectors i les activitats exclosos per l'article 1 del RGEC. Així mateix, en queden excloses les ajudes a empreses en crisi i a empreses subjectes a una orde de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat comú.
Seran objecte de notificació individual a la Comissió les ajudes que superen els llindars establits en l'article 6 del RGEC.
Segona. Entitat col·laboradora
En la gestió d'estes ajudes col·laborarà amb la Conselleria d'Agricultura, Pesca i Alimentació una entitat que, seleccionada d'acord amb el que s'establix en l'article 16 de la Llei 38/2003, General de Subvencions, posseïsca els requisits establits en l'article 13 d'esta norma i formalitze l'oportú conveni de col·laboració amb caràcter previ a l'inici de la gestió de les ajudes.
Tercera. Beneficiaris
1. Poden ser beneficiaris de les ajudes a què es fa referència en estes bases els definits en el PDR-CV per a cada tipus de mesura i que es recullen en els annexos III a VI de «fitxa de mesura». Tots els beneficiaris d'estes ajudes que subvencionen actuacions constitutives d'activitat econòmica, qualsevol que siga la seua forma jurídica, han de tindre la condició de PIME.
2. Qualsevol referència a la condició de PIME s'entendrà realitzada a la definició de petita o mitjana empresa recollida en l'annex I del RGEC.
3. Poden accedir a la condició de beneficiari les agrupacions de persones físiques o jurídiques, públiques o privades, les comunitats de béns o qualsevol altre tipus d'unitat econòmica o patrimoni separat que, fins i tot sense personalitat jurídica, puguen dur a terme el projecte que motiva la concessió d'esta subvenció. En este cas, cal fer constar expressament, tant en la sol·licitud com en la resolució de concessió, els compromisos d'execució assumits per cada membre de l'agrupació, com també l'import de subvenció que ha d'aplicar cada un, que tindran igualment la consideració de beneficiaris. Cal nomenar un representant o apoderat únic de l'agrupació, amb prou poders per a complir les obligacions que, com a beneficiari, corresponen a l'agrupació. No es podrà dissoldre l'agrupació fins que haja transcorregut el termini de prescripció previst en els articles 39 i 65 de la Llei General de Subvencions.
4. Les subvencions a projectes que no tinguen com a objecte una activitat econòmica (en el sentit de producció de béns o prestació de servicis a canvi d'una remuneració) podran ser concedides a entitats de qualsevol grandària.
Quarta. Obligacions generals dels beneficiaris
Els beneficiaris de les ajudes han de:
a) Complir l'objectiu, executar el projecte o realitzar l'activitat que fonamenta la concessió de la subvenció.
b) Justificar el compliment dels requisits i les condicions establits en la normativa aplicable i en la resolució per la qual s'aprova l'ajuda, si és el cas.
c) Portar una comptabilitat separada, o un codi comptable adequat, per a totes les transaccions relatives a l'operació subvencionada.
d) Sotmetre's al règim de controls establit en el Reglament (CE) 1975/2006, de la Comissió, de 7 de desembre de 2006, pel qual s'establixen disposicions d'aplicació del Reglament (CE) núm. 1698/2005, del Consell, pel que fa a l'aplicació dels procediments de control i la condicionalitat en relació amb les mesures d'ajuda al desenvolupament rural i, en concret, als controls administratius i sobre el terreny a realitzar per la Direcció General d'Empreses Agroalimentàries i Desenvolupament del Medi Rural de la Conselleria d'Agricultura, Pesca i Alimentació, els controls que puguen dur a terme la Intervenció General de la Generalitat, la Intervenció General de l'Estat i els organismes competents de la Unió Europea. L'acceptació d'estes ajudes per part del beneficiari implica el seu compromís a col·laborar en estos controls i inspeccions i proporcionar qualsevol documentació que es considere necessària a fi de comprovar la veracitat de les dades consignades en la documentació presentada per a la percepció de l'ajuda, així com el compliment dels requisits i les condicions previstos en esta orde. Els beneficiaris hauran de mantindre a disposició de les entitats abans mencionades els justificants de despeses i d'ingressos de l'operació fins a 3 anys després de la data en què l'organisme pagador va realitzar el pagament final. Així mateix, quant a la conservació dels registres comptables i la documentació justificativa, caldrà tindre en compte les disposicions de l'apartat 6 de l'article 4 del Reial Decret 1852/2009, de 4 de desembre, pel qual s'establixen els criteris per a subvencionar les despeses en el marc dels programes de desenvolupament rural cofinançats pel Fons Europeu Agrícola de Desenvolupament Rural (FEADER).
e) Acreditar, per mitjà de declaració responsable, la no-concurrència de cap de les circumstàncies previstes en els punts 2 i 3 de l'article 13 de la Llei 38/2003, General de Subvencions.
f) Comunicar a l'òrgan concedent, en la sol·licitud de subvenció, com també en qualsevol moment de la vigència de l'expedient, la sol·licitud i/o l'obtenció d'altres ajudes per al mateix concepte per altres administracions o ens públics. En el cas que la sol·licitud o concessió d'altres ajudes s'efectue durant la tramitació de l'expedient, esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
g) En compliment del Reglament (CE) 1974/2006, de la Comissió, de 15 de desembre de 2006, pel qual s'establixen disposicions d'aplicació del Reglament (CE) 1698/2005, del Consell, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER), adoptar les mesures necessàries per a fer la publicitat adequada de la procedència pública del cofinançament de l'actuació.
En concret, si l'actuació subvencionada dóna lloc a una inversió el cost total de la qual supera els 50.000 euros, el beneficiari col·locarà una placa explicativa. Si es tracta d'una infraestructura el cost total de la qual supera els 500.000 euros, s'erigirà al lloc una tanca publicitària. Les plaques i tanques inclouran la informació següent:
- La descripció (denominació) del projecte.
- Ocupant com a mínim un 25% de l'espai disponible, el logo de LEADER, la bandera europea, el nom de la Unió Europea, el lema «Fons Europeu Agrícola de Desenvolupament Rural: Europa invertix a les zones rurals» i la descripció del projecte.
- Ocupant com a mínim un 70% de l'espai disponible, el logo de la Generalitat, el nom de la Conselleria d'Agricultura, Pesca i Alimentació i el lema «Projecte subvencionat dins de l'Estratègia Valenciana per als Territoris Rurals -RURALTER-».
El disseny i els materials de plaques i tanques haurà d'impedir que estes tinguen un impacte visual negatiu sobre l'immoble en què s'ubiquen, de manera que no s'incomplisca el requisit general de respecte a l'estètica i paisatge rural tradicional que incumbix a totes les actuacions subvencionades. A este efecte, es facilitarà a l'interessat model de placa o tanca amb la notificació de la concessió de l'ajuda.
h) Procedir al reintegrament dels fons percebuts quan corresponga, d'acord amb el que s'establix en els articles 36, 37 i 40 de la Llei 38/2003, de 17 de novembre, General de Subvencions.
i) Aportar declaració responsable de compliment de la norma sobre integració de persones amb discapacitat o, si és el cas, l'exempció i, així mateix, declaració de percentatge de treballadors discapacitats sobre plantilla total, tancada el 31 de desembre de l'any anterior al de la presentació de la sol·licitud d'ajudes, d'acord amb les disposicions del Decret 279/2004, del Govern Valencià.
j) Acreditar, per mitjà de declaració responsable, que el projecte per al qual se sol·licita ajuda no ha tingut inici, en els termes indicats en l'apartat 4, lletres d i e de la base setena.
k) Qualsevol altra obligació que legalment corresponga com a beneficiari de subvencions públiques.
Cinquena. Obligacions específiques dels beneficiaris
1. Obligació de manteniment de la destinació de la inversió. El beneficiari d'una ajuda a una operació inversora ha de mantindre la destinació dels béns i elements constitutius de la inversió subvencionada almenys durant 5 anys des de la data de pagament de l'última anualitat, sense perjudici del que s'establix en l'annex VI per a la mesura quatre. L'obligació incumbix tant al manteniment de l'ús del bé previst en el projecte per al qual es va obtindre ajuda com al lloc d'ubicació del bé, que no podrà abandonar el municipi excepte si es tracta de traslladar-lo a un altre municipi RURALTER de la Comunitat Valenciana. Si els béns subvencionats canvien de titularitat, el successor haurà d'accedir formalment a succeir el propietari previ en este compromís temporal i en tots els compromisos que aquell va assumir amb l'acceptació de la subvenció. En cas d'incompliment, el promotor inicial del projecte o el seu successor, si era coneixedor que el bé havia sigut objecte d'una subvenció (amb càrrega de la prova per al promotor), haurà de tornar la subvenció percebuda, proporcionalment al termini incomplit, amb els interessos corresponents.
2. Obligacions vinculades a les prioritats regionals per a RURALTER-Leader. Quan una operació incloga actuacions exteriors, en terrenys o edificacions, tant si són obres noves o de remodelació com relatives a la instal·lació de mobiliari urbà, estes hauran de seguir criteris de respecte al paisatge i l'estètica rural tradicional d'acord amb la legislació estatal, autonòmica i ordenança local, si és el cas, d'aplicació vigent.
3. Obligacions vinculades als procediments de contractació. En tot cas, les entitats locals hauran d'acreditar per mitjà de certificat del secretari de l'entitat que el procediment de contractació ha respectat la normativa vigent, amb indicació de la modalitat de contractació utilitzada.
Quan l'operació subvencionada incloga obres el cost de les quals supere els 30.000 euros o servicis, assistències tècniques o subministraments de béns d'equip que superen els 12.000 euros, el beneficiari, en el moment de la justificació de la despesa, haurà d'acreditar que l'elecció d'entre almenys tres ofertes de diferents proveïdors/contractistes es va realitzar d'acord amb criteris d'eficiència, i proporcionarà una memòria explicativa quan l'adjudicació no recaiga en la proposta econòmica més avantatjosa. Únicament queden excloses del compliment d'este requisit les entitats locals que liciten l'actuació subvencionada pel procediment obert d'acord amb la Llei 30/2007, de Contractes del Sector Públic.
Sisena. Actuacions objecte de les ajudes
1. Seran subvencionables les actuacions descrites en les fitxes de mesura incloses en els annexos III a VI d'esta orde.
2. En funció del tipus d'actuació subvencionable, seran aplicables les condicions específiques establides en els articles 12 i 13 del Reglament (CE) 800/2008 esmentat.
Setena. Conceptes subvencionables
1. De manera general i respectant en tot cas les disposicions de les fitxes de mesura, seran conceptes subvencionables els establits com a tals en l'article 2 del Reial Decret 1852/2009, de 4 de desembre, pel qual s'establixen els criteris per a subvencionar les despeses en el marc dels programes de desenvolupament rural cofinançats pel Fons Europeu Agrícola de Desenvolupament Rural (FEADER).
2. El cost de la placa informativa o tanca publicitària descrites en la base quarta, apartat h, serà subvencionable com a part de la inversió del projecte.
3. Les despeses que es detallen a continuació seran subvencionables amb les precisions següents:
a) Per a ser considerades costos subvencionables a l'efecte del RGEC, les inversions hauran de consistir en:
- una inversió en actius materials o immaterials per a la creació d'un nou establiment, l'ampliació d'un establiment existent, la diversificació de la producció d'un establiment en nous productes addicionals o un canvi essencial en el procés general de producció d'un establiment existent, o
- l'adquisició d'actius fixos vinculats directament a un establiment, quan este establiment haja tancat, o ho hauria fet si no els haguera adquirit; estos actius han de ser adquirits per un inversor independent. En el cas de la transmissió d'una petita empresa a favor de la família del propietari o propietaris originals o a favor d'antics empleats, s'haurà de renunciar a la condició que els actius siguen adquirits per un inversor independent.
b) Els actius immaterials podran ser considerats despeses subvencionables en els termes establits en l'article 12.2 del RGEC. Per a això, hauran de complir totes les condicions següents:
- S'utilitzaran exclusivament en l'empresa beneficiària de l'ajuda. Quant a les ajudes regionals a la inversió, s'utilitzaran exclusivament en l'establiment beneficiari de l'ajuda.
- Es consideraran actius amortitzables.
- S'adquiriran a tercers en condicions de mercat sense que l'adquirent estiga en posició d'exercir control sobre el venedor, o viceversa, d'acord amb l'article 3 del Reglament (CE) 139/2004, del Consell.
- S'hauran d'incloure en els actius de l'empresa i romandre en l'establiment receptor de l'ajuda almenys durant cinc anys.
c) En cas d'adquisició d'un establiment, només es prendran en consideració els costos de compra d'actius a tercers, sempre que la transacció haja tingut lloc en condicions de mercat. Quan l'adquisició es complete amb altres inversions inicials, les despeses corresponents s'afegiran als costos d'adquisició. Els costos relatius a l'adquisició d'actius arrendats, excepte els de terrenys i edificis, només podran comptabilitzar-se si l'arrendament esmentat constituïx un arrendament financer que incloga l'obligació d'adquirir l'actiu al terme del contracte d'arrendament.
d) L'import de la inversió aplicable a l'adquisició de terrenys no superarà el 10% de l'import total de les despeses subvencionables de l'operació. És també subvencionable l'adquisició d'edificacions fins a un import igual al 50% de la inversió total subvencionada. En els dos casos haurà d'aportar-se certificat de taxador independent degudament acreditat o organisme públic degudament autoritzat en què es confirmarà que el preu de compra no supera el valor de mercat. Així mateix, caldrà complir la resta de requisits establits en l'article 8 del Reial Decret.
e) En l'adquisició de maquinària, és subvencionable l'increment de potència, prestacions o capacitat de producció.
f) Les despeses en arrendaments financers (lísing) per a l'adquisició d'actius seran subvencionables en els termes establits en l'article 5 del Reial Decret. En tot cas, només podran subvencionar-se si l'arrendament esmentat constituïx un arrendament financer que inclou l'obligació d'adquirir l'actiu financer al terme del contracte d'arrendament.
g) L'adquisició de béns d'equip de segona mà se subvencionarà d'acord amb l'article 9 del Reial Decret.
h) Únicament seran subvencionables les despeses d'assessorament professional relatius al certificat de taxador independent a què es referix l'apartat d, com també a l'informe d'auditor acreditat a què es fa referència en l'apartat tercer de la base quinzena fins a un límit de 6.000 euros.
i) En el supòsit d'ajudes a les PIME, seran subvencionables els costos de servicis de consultoria prestats per consultors externs directament relacionats amb el projecte objecte de l'ajuda. Estos servicis no consistiran en activitats permanents o periòdiques ni estaran relacionats amb les despeses d'explotació normals de l'empresa, com ara els servicis rutinaris d'assessoria fiscal, els servicis jurídics periòdics o els de publicitat.
j) Seran subvencionables les despeses relatives a honoraris tècnics, estudis de viabilitat, adquisició de patents o llicències i obtenció de permisos sempre que estes despeses es produïsquen després de la presentació de la sol·licitud de l'ajuda.
k) Si és el cas, les partides «Costos generals» i «Benefici industrial» es limitaran al 12% i al 6%, respectivament, de l'import total del pressupost d'execució material. Tot concepte de despesa, com ara els relatius a seguretat i salut, etc., que siga inclòs en un pressupost o memòria, haurà de ser desglossat i concretat en el moment de la justificació.
l) Serà subvencionable l'IVA efectivament suportat i no recuperable per les entitats privades que realitzen exclusivament activitats exemptes d'IVA.
m) En el cas d'entitats locals, serà subvencionable l'IVA no recuperable efectivament suportat corresponent a despeses relatives al projecte a subvencionar, tenint en compte que no serà subvencionable l'IVA suportat relacionat amb servicis que es presten sense contraprestació o per mitjà de contraprestació de naturalesa tributaria.
4. No seran subvencionables les despeses recollides en l'article 3 del Reial Decret amb les precisions següents:
a) No seran subvencionables les despeses corrents i, en general, aquelles el període d'amortització de les quals siga inferior a un any d'acord amb les normes comptables i fiscals aplicables, així com les despeses financeres.
b) No seran subvencionables les despeses d'amortització de béns immobles o béns d'equip.
c) No seran subvencionables els conceptes de despesa de caràcter indeterminat, com ara «Altres», «Diversos» o «Imprevistos».
d) Pel que fa a la regla de «no-inici», no seran subvencionables les despeses realitzades amb anterioritat a la sol·licitud d'ajuda. Si el projecte constituïx activitat econòmica tampoc seran subvencionables les «segones fases», és a dir, les realitzades per a la continuació o conclusió de projectes iniciats.
e) No seran subvencionables els projectes inconclusos, això és, aquells que després de la certificació final no siguen susceptibles de l'ús que constituïx l'objectiu del projecte.
5. Així mateix, caldrà tindre en consideració les limitacions que imposen les regles d'elegibilitat comunitàries aplicables a les accions finançades per fons estructurals, i ajudes d'estat de finalitat regional en el sector agrícola. En este sentit, si una operació relativa a inversions patix durant els cinc anys següents al pagament de l'última anualitat d'ajuda alguna modificació important que afecte la seua naturalesa o les seues condicions d'execució, o que proporcione un avantatge indegut a una empresa o un organisme públic i que resulte bé d'un canvi de la naturalesa del règim de propietat d'una determinada infraestructura, bé de la interrupció o del canvi de localització d'una activitat productiva, no serà cofinançable pel FEADER.
6. En qualsevol cas, només seran subvencionables les despeses efectivament pagades, i no s'admetran els pagaments en metàl·lic.
Huitena. Quantia de les ajudes
1. L'ajuda, concedida en règim de concurrència competitiva, es calcularà com un percentatge, basant-se en els costos subvencionables.
Este percentatge no podrà superar els límits establits en els annexos respectius de fitxa de mesura.
2. Quan es tracte de projectes que constituïsquen activitat econòmica, el beneficiari haurà d'aportar una contribució financera exempta de qualsevol tipus de suport públic almenys d'un 25% dels costos subvencionables, per mitjà dels seus recursos propis o per mitjà de finançament extern.
Novena. Sol·licitud i documentació
1. Les sol·licituds d'ajuda, acompanyades de la documentació que es determina en l'annex VIII d'esta orde, es dirigirà al grup d'acció local respectiu, per raó del municipi on s'haja de realitzar l'actuació projectada. La sol·licitud, juntament amb la totalitat de la documentació, es presentarà en dos exemplars a l'adreça determinada pel GAL, que es publicarà en la resolució corresponent de convocatòria.
2. La presentació de sol·licituds podrà realitzar-se telemàticament, i per a això s'accedirà al catàleg de servicis públics interactius de la Generalitat accessibles a través de www.tramita.gva.es, i se seleccionarà el servici corresponent. Per a poder accedir a este sistema telemàtic, el sol·licitant haurà de disposar de firma electrònica avançada, amb el certificat reconegut d'entitat (persones jurídiques) o amb el certificat reconegut per a ciutadans (persona física), tots dos emesos per l'Autoritat de Certificació de la Comunitat Valenciana. En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de representacions de caràcter voluntari davant de la Generalitat per a la realització de tràmits per via telemàtica. Si alguns dels documents a aportar amb la sol·licitud no poden ser presentats de forma telemàtica, se'n farà l'entrega per registre d'entrada, dins del termini de presentació establit en l'orde.
3. En un termini màxim de deu dies hàbils des de la seua recepció, el GAL traslladarà una de les còpies de les sol·licituds degudament emplenades a la Direcció General d'Empreses Agroalimentàries i Desenvolupament del Medi Rural de la Conselleria d'Agricultura, Pesca i Alimentació, per a la realització d'una verificació administrativa de la documentació presentada.
4. L'entitat col·laboradora serà l'encarregada de realitzar la verificació administrativa a què es fa referència en l'apartat primer, i elevarà els resultats a la Direcció General d'Empreses Agroalimentàries i Desenvolupament del Medi Rural. Si la sol·licitud no posseïx els requisits exigits, es requerirà l'interessat perquè, en un termini màxim i improrrogable de 10 dies hàbils, esmene la falta o adjunte els documents preceptius, amb indicació que si així no ho fa se li tindrà per desistit de la seua petició, amb una resolució prèvia en què es declare esta circumstància, amb indicació dels fets produïts i normes aplicables, d'acord amb els articles 23 de la Llei 38/2003, General de Subvencions, i 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
5. Una vegada rebudes les sol·licituds, l'entitat col·laboradora estudiarà la subvencionalitat de les despeses per a les quals se sol·licita ajuda, en funció de la normativa europea i nacional ja esmentada, i després d'això emetrà un informe tècnic de subvencionalitat. En la seua elaboració participarà també un representant del GAL competent per raó del territori. L'informe podrà tindre caràcter favorable, desfavorable o favorable condicionat en els termes establits en l'apartat cinqué de la base dotzena.
6. Una vegada elaborats, l'entitat col·laboradora traslladarà els informes de subvencionalitat a la direcció general competent, perquè en prenga coneixement, i al GAL corresponent, per a la seua avaluació de conformitat posterior amb la base deu.
7. Només podrà concedir-se ajuda a projectes que hagen rebut informe de subvencionalitat favorable o favorable condicionat.
Deu. Avaluació de les sol·licituds
1. La junta directiva o l'òrgan col·legiat decisori semblant de cada un dels grups d'acció local avaluarà les sol·licituds presentades que hagen rebut informe de subvencionalitat favorable o favorable condicionat. El secretari del GAL estendrà acta de les decisions que respecte de l'avaluació de sol·licituds prenga la junta directiva.
2. La junta directiva aplicarà a les sol·licituds el barem vigent, i proposarà l'aprovació de les sol·licituds que obtinguen més puntuació. Esta puntuació es constituïx en la motivació de la seua decisió. La junta podrà establir en cada convocatòria la puntuació mínima per mesura a partir de la qual un projecte serà seleccionat, o assenyalar el nombre de projectes que se seleccionen per mesura ("línia de tall").
3. Per a cada projecte aprovat, la junta directiva determinarà quin és l'import total d'inversió subvencionada, el percentatge d'ajuda que es concedix i l'import d'ajuda resultant. L'import d'inversió subvencionada no podrà ser en cap cas superior a l'import d'inversió subvencionable, d'acord amb la normativa comunitària d'ajudes d'estat (R. 800/2008), el present règim d'ajudes i la normativa estatal de subvencionalitat de despeses en el marc dels PDR. L'import total d'ajuda que propose assignar al conjunt de les sol·licituds seleccionades respectarà el límit assenyalat en cada convocatòria per a eixe territori.
4. El GAL traslladarà la seua decisió (còpia compulsada de l'acta de la junta directiva) a la Direcció General d'Empreses Agroalimentàries i Desenvolupament del Medi Rural de la Conselleria d'Agricultura, Pesca i Alimentació. El termini màxim per al trasllat a la Conselleria serà de dos mesos comptadors des de la data de finalització del termini de presentació de sol·licituds d'ajuda.
Onze. Criteris de valoració
1. El barem per a la selecció d'operacions serà l'aprovat pel GAL per a cada territori. Els huit barems s'inclouen, a l'efecte de publicitat, com a annex II d'esta orde. Les modificacions successives pel GAL del seu barem es faran públiques en la resolució corresponent de convocatòria d'ajudes.
2. D'acord amb el que s'establix en l'article 6 del Decret del Consell 279/2004, de 17 de desembre, pel qual es regulen mesures en els procediments de contractació administrativa i de concessió de subvencions per al foment de l'ocupació de persones amb discapacitat, en el cas d'empat de les millors proposicions en la puntuació final obtinguda per les empreses sol·licitants tindrà preferència en l'adjudicació l'empresa que acredite ocupar un percentatge més gran de treballadors discapacitats o que es comprometa a contractar un percentatge més gran de treballadors discapacitats durant l'execució de l'actuació i per a esta, bé durant els tres anys següents a la recepció de l'últim pagament de l'ajuda.
Dotze. Resolució de les ajudes
1. Una vegada rebuda l'acta de la junta directiva del GAL en què s'haja realitzat l'avaluació de sol·licituds d'una convocatòria, la directora general d'Empreses Agroalimentàries i Desenvolupament del Medi Rural emetrà la resolució corresponent, que només s'apartarà de la decisió del GAL en el cas d'errors numèrics, que seran corregits d'ofici.
Si la junta directiva del GAL haguera acordat atorgar ajuda a un projecte que va rebre informe tècnic de subvencionalitat desfavorable, es comunicarà este fet al GAL i esta ajuda no podrà ser inclosa en cap cas en la resolució de la convocatòria.
2. La resolució esmentada de concessió d'ajuda donarà publicitat a l'import de la inversió total subvencionable, la quantia i el percentatge de l'ajuda concedida d'acord amb la informació facilitada per cada GAL i concretarà les anualitats en què es distribuïx l'ajuda (en funció del tipus de projecte i de les disponibilitats de crèdit pressupostari en cada anualitat de la respectiva convocatòria). Indicarà, així mateix, que les ajudes concedides s'emmarquen en l'eix 4 del PDR-CV cofinançat pel FEADER amb referència als percentatges de participació de cada font de finançament (CAPA, MARM i FEADER).
3. La resolució s'emet per delegació de la directora de l'AVFGA, en virtut de l'Acord de 8 de setembre de 2009, pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca i Alimentació, així com de la Conselleria de Medi Ambient, Aigua, Urbanisme i Habitatge.
4. La resolució de les ajudes serà notificada a l'interessat per l'entitat col·laboradora en el termini màxim de sis mesos comptadors des de la data de publicació de la convocatòria. El silenci administratiu tindrà caràcter desestimatori.
5. Quan l'informe tècnic de subvencionalitat necessite l'aportació de documentació addicional o incloga condicions particulars relatives al compliment de la normativa aplicable, estes seran notificades al beneficiari de l'ajuda juntament amb la resolució de concessió, per a la seua acreditació en el termini que s'especifique en la notificació des de la seua recepció. Si el beneficiari incomplix este termini es podrà declarar que ha prescrit el seu dret, de conformitat amb les disposicions de l'article 76 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En el cas que l'import de la inversió aprovada siga inferior a la declarada en la sol·licitud d'ajuda o no siguen aprovats tots els conceptes de despesa, es podrà instar el beneficiari a la reformulació de la seua sol·licitud per a ajustar els compromisos i les condicions a la subvenció atorgable.
6. Contra la resolució de concessió, que posa fi a la via administrativa, es pot interposar potestativament un recurs de reposició davant de la directora general de l'Agència Valenciana de Foment i Garantia Agrària, en el termini d'un mes comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu davant dels jutjats contenciosos administratius en el termini de dos mesos des de l'endemà de la notificació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa.
7. En compliment de l'article 18.1 de la Llei 38/2003, de 17 de novembre, General de Subvencions, les subvencions concedides es publicaran també en el Diari Oficial de la Comunitat Valenciana, amb expressió de la convocatòria, el programa i crèdit pressupostari a què s'imputen, beneficiari, quantitat concedida i finalitat de la subvenció. S'indicarà, així mateix, que les ajudes concedides s'emmarquen en l'eix 4 del PDR-CV cofinançat pel FEADER amb referència als percentatges de participació de cada font de finançament (CAPA, MARM i FEADER).
8. Les sol·licituds que no hagen obtingut ajuda en una convocatòria per falta de consignació pressupostària podran ser reconsiderades per la junta directiva del GAL en convocatòries posteriors. Esta nova avaluació pel GAL es produirà a petició de l'interessat, que haurà de presentar nou formulari de sol·licitud durant el termini establit per a la convocatòria corresponent. La regla del «no-inici» es referirà a la sol·licitud d'ajuda corresponent a la convocatòria oberta.
9. Si és el cas, el projecte tècnic d'obres s'haurà de sotmetre a informe de l'Oficina de Supervisió de Projectes o de tècnics designats per la mateixa Conselleria en els termes establits en l'article 46.3 del text refós de la Llei d'Hisenda Pública de la Generalitat Valenciana i en l'article 109 de la Llei 30/2007, de 30 d'octubre, de Contractes del Sector Públic.
Tretze. Modificacions del projecte inicial aprovat i canvi d'anualitats
1. Les sol·licituds de modificació del projecte inicial presentat i per al qual hi haja una ajuda concedida es presentaran pel beneficiari davant del GAL almenys 2 mesos abans de la data límit de justificació establida per a la primera anualitat, acompanyada d'una justificació valorada de les circumstàncies que concorren en la modificació i d'una declaració responsable de no-inici de la nova actuació abans de la presentació de la sol·licitud de modificació. El GAL haurà de donar-ne compte a la Direcció General d'Indústries Agroalimentàries i Desenvolupament del Medi Rural en 5 dies hàbils des de la presentació de la sol·licitud per a la seua aprovació.
2. En el cas que se sol·licite una modificació substancial del projecte serà necessària, amb un informe previ de subvencionalitat, una nova autorització pel GAL i la notificació per part de la Direcció General d'una nova resolució que modifica la resolució inicial de concessió d'ajuda. Es consideren substancials els canvis que afecten el municipi d'actuació, la descripció del projecte, tal com es definix en la resolució de concessió d'ajuda, la mesura a càrrec de la qual es finança el projecte o alteren la inversió aprovada en la resolució de la concessió d'ajuda en més o menys el 30% de l'import del projecte inicial.
3. Les modificacions substancials s'han de presentar almenys 4 mesos abans de la data límit de justificació establida per a la primera anualitat. El GAL haurà de donar-ne compte a la Direcció General d'Indústries Agroalimentàries i Desenvolupament del Medi Rural en 5 dies hàbils des de la presentació de la sol·licitud.
4. Les modificacions substancials hauran d'aprovar-se pel GAL en el termini màxim d'un mes des de l'emissió de l'informe de subvencionalitat. En tot cas, la totalitat de modificacions hauran d'haver sigut aprovades pel GAL a tot tardar dos mesos abans de la data límit de justificació de les ajudes. Una vegada aprovades, el GAL les traslladarà a la Direcció General d'Empreses Agroalimentàries i Desenvolupament del Medi Rural en el termini màxim de 5 dies hàbils des de la seua aprovació.
5. Una vegada presentada la modificació substancial, podrà iniciar-se l'execució del projecte sense que això determine l'aprovació tàcita de la modificació esmentada.
6. No podran realitzar-se pagaments de l'ajuda concedida si no consta l'aprovació de la modificació substancial proposada pel beneficiari de l'ajuda.
7. La no-aprovació d'una modificació substancial sol·licitada podrà implicar la revocació de l'ajuda i l'exigència del reintegrament de les quantitats ja percebudes, si el beneficiari no s'avé a executar el projecte tal com va ser inicialment aprovat pel GAL.
8. La sol·licitud de modificació dels imports assignats en la resolució a cada anualitat de pagament haurà de ser presentada pel beneficiari davant del GAL almenys 2 mesos abans de la data límit de justificació establida per a eixa anualitat. El GAL haurà de traslladar-la a la Direcció General d'Empreses Agroalimentàries i Desenvolupament del Medi Rural en el termini de 5 dies hàbils des de la seua presentació. L'aprovació, per mitjà d'una resolució de la directora general d'Empreses Agroalimentàries i Desenvolupament del Medi Rural, estarà supeditada a l'existència de crèdit adequat i suficient en l'anualitat a què se sol·licite traslladar els fons.
Catorze. Concurrència d'ajudes sobre un projecte
1. Un mateix projecte no podrà tindre finançament a càrrec d'esta línia d'ajudes, que inclou fons FEADER, i amb altres línies d'ajuda que incloguen fons estructurals (FEDER, FSE) o qualsevol altre instrument financer comunitari.
2. Estes ajudes podran acumular-se a qualsevol altra ajuda atorgada en virtut del Reglament (CE) 800/2008, sempre que les mesures d'ajuda es referisquen a costos subvencionables identificables diferents. No serà possible l'acumulació amb cap altra ajuda exempta en virtut del Reglament (CE) 800/2008 o amb cap ajuda de minimis que posseïsca les condicions establides en el Reglament (CE) 1998/2006, ni amb cap finançament comunitari corresponent (parcialment o totalment) als mateixos costos subvencionables si tal acumulació supera la intensitat més elevada o el major import d'ajuda aplicable a l'ajuda en virtut del Reglament (CE) 800/2008.
Quinze. Sol·licitud de pagament i justificació de despeses
1. La sol·licitud de pagament de la subvenció es presentarà en dos exemplars al GAL corresponent per raó del territori dins del termini fixat per a justificació d'estes ajudes establida en la resolució de convocatòria, d'acord amb els models que s'inclouen com a annex IX d'estes bases. El GAL haurà de traslladar un joc complet de la sol·licitud de pagament a la Direcció General d'Empreses Agroalimentàries i Desenvolupament del Medi Rural en un termini màxim de 5 dies hàbils des de la seua presentació.
2. El beneficiari podrà sol·licitar una pròrroga dels terminis de justificació establits en la resolució. La sol·licitud ha de tindre entrada en la Direcció General d'Empreses Agroalimentàries i Desenvolupament del Medi Rural almenys un mes abans de la data de justificació establida.
3. La justificació de les despeses es realitzarà per mitjà del compte justificatiu, regulat en l'article 72 del Reial Decret 887/2006, pel qual s'aprova el Reglament de la Llei 38/2003, de 17 de novembre, General de Subvencions. Contindrà la documentació següent:
a) Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.
b) Una memòria econòmica justificativa del cost de les activitats realitzades acompanyada dels justificants de despesa i pagament. Els justificants de despesa hauran de ser factures o documents de valor probatori equivalent. Es presentaran originals i còpies per a procedir al seu estampillament, que indicarà si l'import del justificant s'imputa totalment o parcialment a la subvenció. Una vegada realitzat l'estampillament, les còpies compulsades s'integraran en l'expedient i els originals es tornaran al beneficiari. En el cas de tractar-se el promotor d'una administració pública els documents originals del qual no puguen abandonar la seu de l'entitat, s'admetrà còpia compulsada de la factura, que acredite que l'original d'esta ja inclou la diligència següent, firmada per funcionari públic: «Esta despesa ha sigut subvencionada per les ajudes RURALTER-Leader al ?%». Els justificants de pagaments seran extractes bancaris sense que s'accepten pagaments en metàl·lic.
c) Certificat de taxador independent degudament acreditat i inscrit en el registre oficial corresponent, en el cas d'adquisició de béns immobles.
d) Una relació detallada d'altres ingressos o subvencions que hagen finançat l'activitat subvencionada amb indicació de l'import i la seua procedència, o declaració jurada de no haver percebut cap altra ajuda, segons el model de l'annex IX.
4. Alternativament, i amb caràcter opcional, la justificació total o parcial de la inversió podrà fer-se per mitjà de la presentació del compte justificatiu amb aportació d'informe d'auditor de comptes inscrit com a exercent en el Registre Oficial d'Auditors de Comptes dependents de l'Institut de Comptabilitat i Auditoria de Comptes a què fa referència l'article 74 del Reial Decret 887/2006, pel qual s'aprova el Reglament de la Llei 38/2003, de 17 de novembre, General de Subvencions. L'informe de l'auditor haurà d'ajustar-se a les disposicions de l'Orde EHA/1434/2007, de 17 de maig, per la qual s'aprova la norma d'actuació dels auditors de comptes en la realització dels treballs de revisió de comptes justificatius de subvencions. Hauran de complir-se les condicions següents:
a) En l'informe que emeta l'auditor es preveuran tots els aspectes assenyalats a continuació i s'acompanyaran d'un certificat de l'equip auditor amb el contingut següent:
1. Comprovació que les inversions declarades com a realitzades s'han pagat efectivament, dins del període de temps comprés entre la data de sol·licitud d'ajuda i la data de presentació de la sol·licitud de cobraments.
2. En el cas d'adquisicions per mitjà de pagament ajornat, i en el cas de béns adquirits per mitjà d'arrendament financer, comprovació que les quotes incloses en el certificat estan efectivament pagades i que en la finalització del termini de vigència els actius són propietat de l'empresa.
3. Comprovació del cost de la inversió efectuada amb verificació que són conceptes capitalitzats.
4. Comprovació que l'IVA recuperable o les despeses financeres derivades de les operacions de lísing no han sigut inclosos entre els conceptes d'inversió.
5. Comprovació de la relació de les inversions realitzades agrupades per partides i les diferències aparegudes respecte a les inversions previstes inicialment.
6. Comprovació que els contractes d'arrendament financer subscrits per a l'adquisició d'actius fixos complixen els requisits exigits en les condicions aprovades en la resolució individual.
b) La no-adequació total del certificat d'auditoria a allò que s'ha especificat s'entendrà com un incompliment de l'obligació de justificar i podrà comportar, si no s'esmena, la prescripció de l'ajuda concedida i el reintegrament de les quantitats percebudes amb els interessos corresponents.
c) El beneficiari haurà d'aportar els originals de les factures per al seu estampillament, i còpies de les factures i justificants de pagament a l'efecte de garantir comprovacions ulteriors.
d) S'incorporarà una memòria d'actuacions i una memòria econòmica abreviada, que contindrà un estat representatiu de les despeses produïdes en la realització de les activitats subvencionades, degudament agrupades i, si és el cas, les quantitats inicialment pressupostades i les desviacions produïdes.
5. Per a subvencions concedides per import inferior a 60.000 euros, podrà tindre caràcter de document amb validesa jurídica per a la justificació de la subvenció el compte justificatiu regulat en l'article 75 del Reial Decret 887/2006. El compte justificatiu contindrà la informació següent:
a) Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.
b) Una relació classificada de les despeses i inversions de l'activitat, amb identificació del creditor i del document, l'import, la data d'emissió i, si és el cas, la data de pagament.
c) Un detall d'altres ingressos o subvencions que hagen finançat l'activitat subvencionada amb indicació de l'import i la seua procedència, segons el model d'ajudes concurrents en l'annex.
d) Si és el cas, carta de pagament de reintegrament en el supòsit de romanents no aplicats, així com els interessos derivats d'estos.
Des de la Direcció General d'Empreses Agroalimentàries i Desenvolupament del Medi Rural es procedirà d'acord amb les disposicions de l'article 75.3 del Reial Decret esmentat. A este efecte, la selecció de la mostra es realitzarà per mitjà de tècniques de mostratge aleatori amb una cobertura mínima del 50% de la despesa justificada.
6. Qualsevol que siga la forma de justificació triada amb la documentació ja esmentada, caldrà aportar els formularis següents, inclosos en l'annex IX degudament emplenats:
a) Sol·licitud de pagament.
b) Declaració responsable del compliment de la normativa aplicable.
c) Indicadors europeus.
d) Model de declaració d'ajudes concurrents novament només en els supòsits en què en el transcurs de la tramitació d'esta sol·licitud d'ajuda s'hagen percebut qualssevol altres fons de caràcter públic que recaiguen sobre els mateixos costos subvencionables. En cas contrari, s'aportarà declaració responsable.
7. En els casos en què l'IVA, d'acord amb la base setena, siga subvencionable, a més de la documentació que cal aportar amb la sol·licitud d'ajuda en el moment de la justificació haurà de realitzar-se declaració responsable o, si és el cas, certificació del secretari de l'entitat que l'IVA subvencionat ha sigut suportat realment i efectivament per l'entitat sense possibilitat de recuperació.
8. En l'anàlisi de la documentació aportada per a la justificació de les despeses objectes de subvenció es tindrà en compte la base setena d'este annex, l'article quatre del Reial Decret 1852/2009, de 4 de desembre, pel qual s'establixen els criteris per a subvencionar les despeses en el marc dels programes de desenvolupament rural cofinançats pel Fons Europeu Agrícola de Desenvolupament Rural (FEADER) i la resta de normativa aplicable.
Setze. Incompliment d'obligacions relatives a la justificació
1. L'incompliment dels terminis previstos en la resolució de convocatòria de l'ajuda per a la comunicació de la finalització de la inversió i la justificació de les despeses i els pagaments realitzats pel beneficiari en cada anualitat, sense obtindre pròrroga, suposarà la pèrdua de l'import d'ajuda no justificat.
Dèsset. Reintegrament de les quantitats
1. Són causes de reintegrament, les previstes en els articles 36 i següents de la Llei 38/2003, de 17 de novembre, General de Subvencions i la resta de normes concordants.
2. En els casos d'irregularitats i de recuperació d'imports indegudament pagats, serà aplicable el que disposa el Reglament (CE) 1848/2006, relatiu a les irregularitats i a la recuperació dels imports indegudament pagats en el marc de la política agrícola comuna.
Díhuit. Pèrdua o minoració de l'ajuda
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent i incompatible de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
2. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.
3. D'acord amb l'article 31 del Reglament (CE) 1975/2006, de la Comissió, de 7 de desembre de 2006, pel qual s'establixen disposicions d'aplicació del Reglament (CE) núm. 1698/2005, del Consell, pel que fa a l'aplicació dels procediments de control i la condicionalitat en relació amb les mesures d'ajuda al desenvolupament rural, els pagaments es calcularan en funció del que es considere subvencionable. Si l'import que pot concedir-se al beneficiari en funció exclusivament de la sol·licitud de pagament supera l'import que pot concedir-se al beneficiari després de l'estudi de l'admissibilitat de la sol·licitud de pagament en més d'un 3%, s'aplicarà una reducció a este últim import. L'import de la reducció serà igual a la diferència entre els dos imports esmentats.
No obstant això, no s'aplicarà cap reducció si el beneficiari pot demostrar que no és responsable de la inclusió de l'import no subvencionable. Les reduccions s'aplicaran mutatis mutandis a les despeses no subvencionables identificades durant els controls realitzats d'acord amb els articles 28 i 30 d'esta norma.
Dènou. Règim d'infraccions i sancions
El règim sancionador en la matèria regulada en esta orde serà l'establit en el títol IV de la Llei 38/2003, de 17 de novembre, General de Subvencions.
ANNEX II
Barems territorials i límits quantitatius
(es publiciten els barems i límits quantitatius aprovats per cada grup d'acció local)
A. Límits quantitatius d'ajuda
En els grups d'acció local següents hi ha un límit màxim d'ajuda concedible per projecte:
- Grupo de Desarrollo Rural Comarca Els Ports - Maestrat (GDR PORTMADER):
- Projectes privats: 70.000 euros (90.000 euros en casos excepcionals)
- Projectes públics: 120.000 euros (140.000 euros en casos excepcionals)
- Asociación para el Desarrollo Rural Valencia Interior:
- Projectes productius: 100.000 euros
- Projectes no productius: 150.000 euros
- Asociación del Llano de Chiva a la Plana de Utiel:
- Projectes de microempreses i turisme. 200.000 euros
- Projectes de servicis bàsics, renovació de pobles i patrimoni: 500.000 euros
- Grupo de Desarrollo rural RURALTER-Leader Zona 6:
- Projectes no productius: 100.000 euros
- Projectes productius: 60.000 euros
- Associació RURALTER-Leader Zona 7:
- Projectes no productius: 300.000 euros
- Projectes productius: 180.000 euros
- CEDER Alicante: 300.000 euros en totes les mesures.
B. Criteris de selecció d'operacions vigents en cada territori
Asociación RURALTER-Leader Zona 1
Primer. Operacions promogudes per dones: 2 punts.
Segon. Operacions promogudes per jóvens (que no hagen fet els 41 anys en el moment de la sol·licitud de l'ajuda): 2 punts.
Tercer. Operacions promogudes per agricultors i ramaders professionals, els seus cònjuges i els seus ascendents i descendents en primer grau: 5 punts.
Quart. Operacions promogudes per agricultors i ramaders que, l'any anterior o posterior a la sol·licitud de l'ajuda Leader, s'hagen incorporat a un projecte d'explotació en comú o s'hagen acollit a la jubilació anticipada de l'activitat agrícola o ramadera: 5 punts.
Cinqué. Operacions promogudes per mares/pares de fills menors d'edat, quan progenitor i fill residisquen al territori rural: 2 punts.
Sisé. Operacions promogudes per membres de famílies nombroses (títol expedit per la Conselleria de Benestar Social), quan almenys 5 components de la família residisquen al territori rural en què sol·liciten l'ajuda: 2 punts.
Seté. Operacions que es vinculen a la creació de nous llocs de treball (firma del contracte fins a un any després de la realització de la inversió): entre 1 i 3 punts en funció del nombre de llocs de treball creats.
Huité. Operacions que es vinculen a la creació de nous llocs de treball quan, a més, l'ocupació generada corresponga majoritàriament (més del 50% de l'ocupació creada) a dones: entre 1 i 3 punts en funció del nombre de llocs de treball creats.
Nové. Operacions que es vinculen a la creació de nous llocs de treball quan, a més, l'ocupació generada corresponga majoritàriament (més del 50% de l'ocupació creada) a titulats superiors: entre 1 i 3 punts en funció del nombre de llocs de treball creats.
Deu. Operacions que es vinculen a la creació de llocs de treball quan, a més, l'ocupació generada corresponga majoritàriament (més del 50% de l'ocupació creada) a persones que no hagen fet els 41 anys en el moment de la sol·licitud d'ajuda: entre 1 i 3 punts en funció del nombre de llocs de treball creats.
Onze. Operacions que incloguen la instal·lació de sistemes d'estalvi d'energia i, especialment, de sistemes de generació local d'energies renovables que reduïsquen d'una manera significativa el consum pel promotor d'energia de la xarxa convencional: 4 punts.
Dotze. Operacions que incloguen sistemes de reducció del consum d'aigua de la xarxa (com ara recollida d'aigües pluvials i reutilització d'aigua domèstica): 4 punts.
Tretze. Operacions que s'executen en l'àmbit dels espais naturals protegits i en l'àrea d'influència socioeconòmica que es detalla en els PORN de cada espai natural: 4 punts.
Catorze. Operacions que incloguen la implantació de tecnologies de la informació i les telecomunicacions (TIC), com ara sistemes de telecontrol i telemesura, eines automatitzades de gestió empresarial (ERP, CRM, etc.), portals de comerç electrònic o sistemes domòtics. Per a aplicar esta prioritat caldrà que la inversió en TIC realitzada en l'operació subvencionada supere el 25% del total de la inversió subvencionable. La mera adquisició d'ordinadors personals no suposarà el compliment d'esta prioritat: 4 punts.
Quinze. Operacions que incloguen inversió en actuacions a l'exterior de les edificacions existents, a fi d'adequar-les a l'estètica rural tradicional i millorar la seua integració en el paisatge: 4 punts.
Setze. Grandària del municipi on s'ubica l'actuació proposada: de 9 a 0 punts:
Tram 1 (menys 500 habitants) - 9 punts
Tram 2 (entre 501 i 1.000 habitants) - 8 punts
Tram 3 (de 1.001 a 1.500 habitants) - 7 punts
Tram 4 (de 1.501 a 2.000 habitants) - 6 punts
Tram 5 (de 2.001 a 2.500 habitants) - 5 punts
Tram 6 (de 2.501 a 3.000 habitants) - 4 punts
Tram 7 (de 3.001 a 3.500 habitants) - 3 punts
Tram 8 (de 3.501 a 4.000 habitants) - 2 punts
Tram 9 (de 4.001 a 4.500 habitants) - 1 punt
Tram 10 (+ 4.500 habitants) - 0 punts
Dèsset. Qualitat global del projecte: fins a 21 punts.
Díhuit. Rellevància i coherència respecte al pla de desenvolupament del territori: fins a 20 punts.
Grupo de Desarrollo Rural Comarca Els Ports - Maestrat (GDR PORTMADER)
Primer. Operacions promogudes per dones: 2 punts.
Segon. Operacions promogudes per jóvens (que no hagen fet els 41 anys en el moment de la sol·licitud de l'ajuda): 2 punts.
Tercer. Operacions promogudes per agricultors i ramaders professionals, els seus cònjuges i els seus ascendents i descendents en primer grau: 5 punts.
Quart. Operacions promogudes per agricultors i ramaders que, l'any anterior o posterior a la sol·licitud de l'ajuda Leader, s'hagen incorporat a un projecte d'explotació en comú o s'hagen acollit a la jubilació anticipada de l'activitat agrícola o ramadera: 5 punts.
Cinqué. Operacions promogudes per mares/pares de fills menors d'edat, quan progenitor i fill residisquen al territori rural: 2 punts.
Sisé. Operacions promogudes per membres de famílies nombroses (títol expedit per la Conselleria de Benestar Social), quan almenys 5 components de la família residisquen al territori rural en què sol·liciten l'ajuda: 2 punts.
Seté. Operacions que es vinculen a la creació de nous llocs de treball (firma del contracte fins a un any després de la realització de la inversió): entre 1 i 3 punts en funció del nombre de llocs de treball creats.
Huité. Operacions que es vinculen a la creació de nous llocs de treball quan, a més, l'ocupació generada corresponga majoritàriament (més del 50% de l'ocupació creada) a dones: entre 1 i 3 punts en funció del nombre de llocs de treball creats.
Nové. Operacions que es vinculen a la creació de nous llocs de treball quan, a més, l'ocupació generada corresponga majoritàriament (més del 50% de l'ocupació creada) a titulats superiors: entre 1 i 3 punts en funció del nombre de llocs de treball creats.
Deu. Operacions que es vinculen a la creació de llocs de treball quan, a més, l'ocupació generada corresponga majoritàriament (més del 50% de l'ocupació creada) a persones que no hagen fet els 41 anys en el moment de la sol·licitud d'ajuda: entre 1 i 3 punts en funció del nombre de llocs de treball creats.
Onze. Operacions que incloguen la instal·lació de sistemes d'estalvi d'energia i, especialment, de sistemes de generació local d'energies renovables que reduïsquen d'una manera significativa el consum pel promotor d'energia de la xarxa convencional: 4 punts.
Dotze. Operacions que incloguen sistemes de reducció del consum d'aigua de la xarxa (com ara recollida d'aigües pluvials i reutilització d'aigua domèstica): 4 punts.
Tretze. Operacions que s'executen en l'àmbit dels espais naturals protegits i en l'àrea d'influència socioeconòmica que es detalla en els PORN de cada espai natural: 4 punts.
Catorze. Operacions que incloguen la implantació de tecnologies de la informació i les telecomunicacions (TIC), com ara sistemes de telecontrol i telemesura, eines automatitzades de gestió empresarial (ERP, CRM, etc.), portals de comerç electrònic o sistemes domòtics. Per a aplicar esta prioritat caldrà que la inversió en TIC realitzada en l'operació subvencionada supere el 25% del total de la inversió subvencionable. La mera adquisició d'ordinadors personals no suposarà el compliment d'esta prioritat: 4 punts.
Quinze. Operacions que incloguen inversió en actuacions a l'exterior de les edificacions existents, a fi d'adequar-les a l'estètica rural tradicional i millorar la seua integració en el paisatge: 4 punts.
Setze. Grandària del municipi on s'ubica l'actuació proposada: fins a 5 punts:
Tram 1 (menys de 500 habitants) - 5 punts
Tram 2 (entre 501 i 1.000 habitants) - 4 punts
Tram 3 (de 1.001 a 1.500 habitants) - 3 punts
Tram 4 (de 1.501 a 2.000 habitants) - 2 punts
Tram 5 (de 2.001 a 2.500 habitants) - 1 punt
Tram 6 (de 2.501 a 3.000 habitants) - 0 punts
Dèsset. Qualitat global del projecte: fins a 25 punts.
Díhuit. Concordança i sintonia del projecte amb els objectius i les estratègies del pla de desenvolupament local: fins a 20 punts.
Asociación RURALTER Castellón Sur
Primer. Operacions promogudes per dones: 2 punts.
Segon. Operacions promogudes per jóvens (que no hagen fet els 41 anys en el moment de la sol·licitud de l'ajuda): 2 punts.
Tercer. Operacions promogudes per agricultors i ramaders professionals, els seus cònjuges i els seus ascendents i descendents en primer grau: 5 punts.
Quart. Operacions promogudes per agricultors i ramaders que, l'any anterior o posterior a la sol·licitud de l'ajuda Leader, s'hagen incorporat a un projecte d'explotació en comú o s'hagen acollit a la jubilació anticipada de l'activitat agrícola o ramadera: 5 punts.
Cinqué. Operacions promogudes per mares/pares de fills menors d'edat, quan progenitor i fill residisquen al territori rural: 2 punts.
Sisé. Operacions promogudes per membres de famílies nombroses (títol expedit per la Conselleria de Benestar Social), quan almenys 5 components de la família residisquen al territori rural en què sol·liciten l'ajuda: 2 punts.
Seté. Operacions que es vinculen a la creació de nous llocs de treball (firma del contracte fins a un any després de la realització de la inversió): entre 1 i 3 punts en funció del nombre de llocs de treball creats.
Huité. Operacions que es vinculen a la creació de nous llocs de treball quan, a més, l'ocupació generada corresponga majoritàriament (més del 50% de l'ocupació creada) a dones: entre 1 i 3 punts en funció del nombre de llocs de treball creats.
Nové. Operacions que es vinculen a la creació de nous llocs de treball quan, a més, l'ocupació generada corresponga majoritàriament (més del 50% de l'ocupació creada) a titulats superiors: entre 1 i 3 punts en funció del nombre de llocs de treball creats.
Deu. Operacions que es vinculen a la creació de llocs de treball quan, a més, l'ocupació generada corresponga majoritàriament (més del 50% de l'ocupació creada) a persones que no hagen fet els 41 anys en el moment de la sol·licitud d'ajuda: entre 1 i 3 punts en funció del nombre de llocs de treball creats.
Onze. Operacions que incloguen la instal·lació de sistemes d'estalvi d'energia i, especialment, de sistemes de generació local d'energies renovables que reduïsquen d'una manera significativa el consum pel promotor d'energia de la xarxa convencional: 4 punts.
Dotze. Operacions que incloguen sistemes de reducció del consum d'aigua de la xarxa (com ara recollida d'aigües pluvials i reutilització d'aigua domèstica): 4 punts.
Tretze. Operacions que s'executen en l'àmbit dels espais naturals protegits i en l'àrea d'influència socioeconòmica que es detalla en els PORN de cada espai natural: 4 punts.
Catorze. Operacions que incloguen la implantació de tecnologies de la informació i les telecomunicacions (TIC), com ara sistemes de telecontrol i telemesura, eines automatitzades de gestió empresarial (ERP, CRM, etc.), portals de comerç electrònic o sistemes domòtics. Per a aplicar esta prioritat caldrà que la inversió en TIC realitzada en l'operació subvencionada supere el 25% del total de la inversió subvencionable. La mera adquisició d'ordinadors personals no suposarà el compliment d'esta prioritat: 4 punts.
Quinze. Operacions que incloguen inversió en actuacions a l'exterior de les edificacions existents, a fi d'adequar-les a l'estètica rural tradicional i millorar la seua integració en el paisatge: 4 punts.
Setze. Grandària del municipi on s'ubica l'actuació proposada: fins a 6 punts:
Tram 1 (menys de 500 habitants) - 6 punts
Tram 2 (entre 501 i 1.000 habitants) - 5 punts
Tram 3 (de 1.001 a 1.500 habitants) - 4 punts
Tram 4 (de 1.501 a 2.000 habitants) - 3 punts
Tram 5 (de 2.001 a 2.500 habitants) - 2 punts
Tram 6 (de 2.501 a 3.000 habitants) - 1 punt
Tram 7 (de 3.001 a 3.500 habitants) - 0 punts
Tram 8 (de 3.501 a 4.000 habitants) - 0 punts
Tram 9 (de 4.001 a 4.500 habitants) - 0 punts
Dèsset. Qualitat global del projecte: fins a 22 punts.
Díhuit. Rellevància i coherència respecte al pla de desenvolupament del territori: fins a 22 punts.
Asociación para el Desarrollo Rural Valencia Interior
Primer. Operacions promogudes per dones: 2 punts.
Segon. Operacions promogudes per jóvens (que no hagen fet els 41 anys en el moment de la sol·licitud de l'ajuda): 2 punts.
Tercer. Operacions promogudes per agricultors i ramaders professionals, els seus cònjuges i els seus ascendents i descendents en primer grau: 5 punts.
Quart. Operacions promogudes per agricultors i ramaders que, l'any anterior o posterior a la sol·licitud de l'ajuda Leader, s'hagen incorporat a un projecte d'explotació en comú o s'hagen acollit a la jubilació anticipada de l'activitat agrícola o ramadera: 5 punts.
Cinqué. Operacions promogudes per mares/pares de fills menors d'edat, quan progenitor i fill residisquen al territori rural: 2 punts.
Sisé. Operacions promogudes per membres de famílies nombroses (títol expedit per la Conselleria de Benestar Social), quan almenys 5 components de la família residisquen al territori rural en què sol·liciten l'ajuda: 2 punts.
Seté. Operacions que es vinculen a la creació de nous llocs de treball (firma del contracte fins a un any després de la realització de la inversió): entre 1 i 3 punts en funció del nombre de llocs de treball creats.
Huité. Operacions que es vinculen a la creació de nous llocs de treball quan, a més, l'ocupació generada corresponga majoritàriament (més del 50% de l'ocupació creada) a dones: entre 1 i 3 punts en funció del nombre de llocs de treball creats.
Nové. Operacions que es vinculen a la creació de nous llocs de treball quan, a més, l'ocupació generada corresponga majoritàriament (més del 50% de l'ocupació creada) a titulats superiors: entre 1 i 3 punts en funció del nombre de llocs de treball creats.
Deu. Operacions que es vinculen a la creació de llocs de treball quan, a més, l'ocupació generada corresponga majoritàriament (més del 50% de l'ocupació creada) a persones que no hagen fet els 41 anys en el moment de la sol·licitud d'ajuda: entre 1 i 3 punts en funció del nombre de llocs de treball creats.
Onze. Operacions que incloguen la instal·lació de sistemes d'estalvi d'energia i, especialment, de sistemes de generació local d'energies renovables que reduïsquen d'una manera significativa el consum pel promotor d'energia de la xarxa convencional: 4 punts.
Dotze. Operacions que incloguen sistemes de reducció del consum d'aigua de la xarxa (com ara recollida d'aigües pluvials i reutilització d'aigua domèstica): 4 punts.
Tretze. Operacions que s'executen en l'àmbit dels espais naturals protegits i en l'àrea d'influència socioeconòmica que es detalla en els PORN de cada espai natural: 4 punts.
Catorze. Operacions que incloguen la implantació de tecnologies de la informació i les telecomunicacions (TIC), com ara sistemes de telecontrol i telemesura, eines automatitzades de gestió empresarial (ERP, CRM, etc.), portals de comerç electrònic o sistemes domòtics. Per a aplicar esta prioritat caldrà que la inversió en TIC realitzada en l'operació subvencionada supere el 25% del total de la inversió subvencionable. La mera adquisició d'ordinadors personals no suposarà el compliment d'esta prioritat: 4 punts.
Quinze. Operacions que incloguen inversió en actuacions a l'exterior de les edificacions existents, a fi d'adequar-les a l'estètica rural tradicional i millorar la seua integració en el paisatge: 4 punts.
Setze. Grandària del municipi on s'ubica l'actuació proposada: fins a 10 punts:
Tram 1 (menys de 500 habitants) - 10 punts
Tram 2 (entre 501 i 1.000 habitants) - 8 punts
Tram 3 (de 1.001 a 1.500 habitants) - 6 punts
Tram 4 (de 1.501 a 2.000 habitants) - 4 punts
Tram 5 (de 2.001 a 2.500 habitants) - 2 punts
Tram 6 (de 2.501 a 3.000 habitants) - 0 punts
Dèsset. Qualitat global del projecte: fins a 15 punts.
Díhuit. Grau d'adequació del projecte a l'estratègia territorial: fins a 25 punts.
Asociación del Llano de Chiva a la Plana de Utiel
Primer. Operacions promogudes per dones: 2 punts.
Segon. Operacions promogudes per jóvens (que no hagen fet els 41 anys en el moment de la sol·licitud de l'ajuda): 2 punts.
Tercer. Operacions promogudes per agricultors i ramaders professionals, els seus cònjuges i els seus ascendents i descendents en primer grau: 5 punts.
Quart. Operacions promogudes per agricultors i ramaders que, l'any anterior o posterior a la sol·licitud de l'ajuda Leader, s'hagen incorporat a un projecte d'explotació en comú o s'hagen acollit a la jubilació anticipada de l'activitat agrícola o ramadera: 5 punts.
Cinqué. Operacions promogudes per mares/pares de fills menors d'edat, quan progenitor i fill residisquen al territori rural: 2 punts.
Sisé. Operacions promogudes per membres de famílies nombroses (títol expedit per la Conselleria de Benestar Social), quan almenys 5 components de la família residisquen al territori rural en què sol·liciten l'ajuda: 2 punts.
Seté. Operacions que es vinculen a la creació de nous llocs de treball (firma del contracte fins a un any després de la realització de la inversió): entre 1 i 3 punts en funció del nombre de llocs de treball creats.
Huité. Operacions que es vinculen a la creació de nous llocs de treball quan, a més, l'ocupació generada corresponga majoritàriament (més del 50% de l'ocupació creada) a dones: entre 1 i 3 punts en funció del nombre de llocs de treball creats.
Nové. Operacions que es vinculen a la creació de nous llocs de treball quan, a més, l'ocupació generada corresponga majoritàriament (més del 50% de l'ocupació creada) a titulats superiors: entre 1 i 3 punts en funció del nombre de llocs de treball creats.
Deu. Operacions que es vinculen a la creació de llocs de treball quan, a més, l'ocupació generada corresponga majoritàriament (més del 50% de l'ocupació creada) a persones que no hagen fet els 41 anys en el moment de la sol·licitud d'ajuda: entre 1 i 3 punts en funció del nombre de llocs de treball creats.
Onze. Operacions que incloguen la instal·lació de sistemes d'estalvi d'energia i, especialment, de sistemes de generació local d'energies renovables que reduïsquen d'una manera significativa el consum pel promotor d'energia de la xarxa convencional: 4 punts.
Dotze. Operacions que incloguen sistemes de reducció del consum d'aigua de la xarxa (com ara recollida d'aigües pluvials i reutilització d'aigua domèstica): 4 punts.
Tretze. Operacions que s'executen en l'àmbit dels espais naturals protegits i en l'àrea d'influència socioeconòmica que es detalla en els PORN de cada espai natural: 4 punts.
Catorze. Operacions que incloguen la implantació de tecnologies de la informació i les telecomunicacions (TIC), com ara sistemes de telecontrol i telemesura, eines automatitzades de gestió empresarial (ERP, CRM, etc.), portals de comerç electrònic o sistemes domòtics. Per a aplicar esta prioritat caldrà que la inversió en TIC realitzada en l'operació subvencionada supere el 25% del total de la inversió subvencionable. La mera adquisició d'ordinadors personals no suposarà el compliment d'esta prioritat: 4 punts.
Quinze. Operacions que incloguen inversió en actuacions a l'exterior de les edificacions existents, a fi d'adequar-les a l'estètica rural tradicional i millorar la seua integració en el paisatge: 4 punts.
Setze. Grandària del municipi on s'ubica l'actuació proposada: fins a 1 punt:
Tram 1 (menys de 500 habitants) - 1 punt
Tram 2 (entre 501 i 1.000 habitants) - 0,9 punts
Tram 3 (de 1.001 a 1.500 habitants) - 0,8 punts
Tram 4 (de 1.501 a 2.000 habitants) - 0,7 punts
Tram 5 (de 2.001 a 2.500 habitants) - 0,6 punts
Tram 6 (de 2.501 a 3.000 habitants) - 0,5 punt
Tram 7 (de 3.001 a 3.500 habitants) - 0,4 punts
Tram 8 (de 3.501 a 4.000 habitants) - 0,3 punts
Tram 9 (de 4.001 a 4.500 habitants) - 0,2 punts
Tram 10 (més de 4.500 habitants) - 0,1 punts
Dèsset. Qualitat global del projecte: fins a 15 punts.
Díhuit. Coherència amb les estratègies del pla de desenvolupament del territori: fins a 14 punts.
Dènou. Complementarietat de l'activitat amb altres actuacions de desenvolupament endogen: fins a 20 punts.
Grup d'acció local RURALTER LEADER Zona 6
Primer. Operacions promogudes per dones: 2 punts.
Segon. Operacions promogudes per jóvens (que no hagen fet els 41 anys en el moment de la sol·licitud de l'ajuda): 2 punts.
Tercer. Operacions promogudes per agricultors i ramaders professionals, els seus cònjuges i els seus ascendents i descendents en primer grau: 5 punts.
Quart. Operacions promogudes per agricultors i ramaders que, l'any anterior o posterior a la sol·licitud de l'ajuda Leader, s'hagen incorporat a un projecte d'explotació en comú o s'hagen acollit a la jubilació anticipada de l'activitat agrícola o ramadera: 5 punts.
Cinqué. Operacions promogudes per mares/pares de fills menors d'edat, quan progenitor i fill residisquen al territori rural: 2 punts.
Sisé. Operacions promogudes per membres de famílies nombroses (títol expedit per la Conselleria de Benestar Social), quan almenys 5 components de la família residisquen al territori rural en què sol·liciten l'ajuda: 2 punts.
Seté. Operacions que es vinculen a la creació de nous llocs de treball (firma del contracte fins a un any després de la realització de la inversió): entre 1 i 3 punts en funció del nombre de llocs de treball creats.
Huité. Operacions que es vinculen a la creació de nous llocs de treball quan, a més, l'ocupació generada corresponga majoritàriament (més del 50% de l'ocupació creada) a dones: entre 1 i 3 punts en funció del nombre de llocs de treball creats.
Nové. Operacions que es vinculen a la creació de nous llocs de treball quan, a més, l'ocupació generada corresponga majoritàriament (més del 50% de l'ocupació creada) a titulats superiors: entre 1 i 3 punts en funció del nombre de llocs de treball creats.
Deu. Operacions que es vinculen a la creació de llocs de treball quan, a més, l'ocupació generada corresponga majoritàriament (més del 50% de l'ocupació creada) a persones que no hagen fet els 41 anys en el moment de la sol·licitud d'ajuda: entre 1 i 3 punts en funció del nombre de llocs de treball creats.
Onze. Operacions que incloguen la instal·lació de sistemes d'estalvi d'energia i, especialment, de sistemes de generació local d'energies renovables que reduïsquen d'una manera significativa el consum pel promotor d'energia de la xarxa convencional: 4 punts.
Dotze. Operacions que incloguen sistemes de reducció del consum d'aigua de la xarxa (com ara recollida d'aigües pluvials i reutilització d'aigua domèstica): 4 punts.
Tretze. Operacions que s'executen en l'àmbit dels espais naturals protegits i en l'àrea d'influència socioeconòmica que es detalla en els PORN de cada espai natural: 4 punts.
Catorze. Operacions que incloguen la implantació de tecnologies de la informació i les telecomunicacions (TIC), com ara sistemes de telecontrol i telemesura, eines automatitzades de gestió empresarial (ERP, CRM, etc.), portals de comerç electrònic o sistemes domòtics. Per a aplicar esta prioritat caldrà que la inversió en TIC realitzada en l'operació subvencionada supere el 25% del total de la inversió subvencionable. La mera adquisició d'ordinadors personals no suposarà el compliment d'esta prioritat: 4 punts.
Quinze. Operacions que incloguen inversió en actuacions a l'exterior de les edificacions existents, a fi d'adequar-les a l'estètica rural tradicional i millorar la seua integració en el paisatge: 4 punts.
Setze. Grandària del municipi on s'ubica l'actuació proposada: fins a 10 punts:
Tram 1 (menys de 500 habitants) - 10 punts
Tram 2 (entre 501 i 1.000 habitants) - 9 punts
Tram 3 (de 1.001 a 1.500 habitants) - 8 punts
Tram 4 (de 1.501 a 2.000 habitants) - 7 punts
Tram 5 (de 2.001 a 2.500 habitants) - 6 punts
Tram 6 (de 2.501 a 3.000 habitants) - 5 punts
Tram 7 (de 3.001 a 3.500 habitants) - 4 punts
Tram 8 (de 3.501 a 4.000 habitants) - 3 punts
Tram 9 (de 4.001 a 4.500 habitants) - 2 punts
Tram 10 (de 4.501 a 5.000 habitants) - 1 punt
Tram 11 (més de 4.500 habitants) - 0 punts
Dèsset. Justificació de la necessitat de l'actuació, grau de maduració i coherència del projecte i coherència del projecte respecte al pla de desenvolupament local: fins a 20 punts.
Díhuit. Capacitat d'impulsar o mantindre directament l'activitat econòmica i l'ocupació: fins a 5 punts.
Dènou. Disponibilitat de recursos que completen el finançament del projecte: fins a 5 punts.
Vint. Grau d'innovació del projecte: fins a 10 punts.
Asociación RURALTER LEADER Zona 7
Primer. Operacions promogudes per dones: 2 punts.
Segon. Operacions promogudes per jóvens (que no hagen fet els 41 anys en el moment de la sol·licitud de l'ajuda): 2 punts.
Tercer. Operacions promogudes per agricultors i ramaders professionals, els seus cònjuges i els seus ascendents i descendents en primer grau: 5 punts.
Quart. Operacions promogudes per agricultors i ramaders que, l'any anterior o posterior a la sol·licitud de l'ajuda Leader, s'hagen incorporat a un projecte d'explotació en comú o s'hagen acollit a la jubilació anticipada de l'activitat agrícola o ramadera: 5 punts.
Cinqué. Operacions promogudes per mares/pares de fills menors d'edat, quan progenitor i fill residisquen al territori rural: 2 punts.
Sisé. Operacions promogudes per membres de famílies nombroses (títol expedit per la Conselleria de Benestar Social), quan almenys 5 components de la família residisquen al territori rural en què sol·liciten l'ajuda: 2 punts.
Seté. Operacions que es vinculen a la creació de nous llocs de treball (firma del contracte fins a un any després de la realització de la inversió): entre 1 i 3 punts en funció del nombre de llocs de treball creats.
Huité. Operacions que es vinculen a la creació de nous llocs de treball quan, a més, l'ocupació generada corresponga majoritàriament (més del 50% de l'ocupació creada) a dones: entre 1 i 3 punts en funció del nombre de llocs de treball creats.
Nové. Operacions que es vinculen a la creació de nous llocs de treball quan, a més, l'ocupació generada corresponga majoritàriament (més del 50% de l'ocupació creada) a titulats superiors: entre 1 i 3 punts en funció del nombre de llocs de treball creats.
Deu. Operacions que es vinculen a la creació de llocs de treball quan, a més, l'ocupació generada corresponga majoritàriament (més del 50% de l'ocupació creada) a persones que no hagen fet els 41 anys en el moment de la sol·licitud d'ajuda: entre 1 i 3 punts en funció del nombre de llocs de treball creats.
Onze. Operacions que incloguen la instal·lació de sistemes d'estalvi d'energia i, especialment, de sistemes de generació local d'energies renovables que reduïsquen d'una manera significativa el consum pel promotor d'energia de la xarxa convencional: 4 punts.
Dotze. Operacions que incloguen sistemes de reducció del consum d'aigua de la xarxa (com ara recollida d'aigües pluvials i reutilització d'aigua domèstica): 4 punts.
Tretze. Operacions que s'executen en l'àmbit dels espais naturals protegits i en l'àrea d'influència socioeconòmica que es detalla en els PORN de cada espai natural: 4 punts.
Catorze. Operacions que incloguen la implantació de tecnologies de la informació i les telecomunicacions (TIC), com ara sistemes de telecontrol i telemesura, eines automatitzades de gestió empresarial (ERP, CRM, etc.), portals de comerç electrònic o sistemes domòtics. Per a aplicar esta prioritat caldrà que la inversió en TIC realitzada en l'operació subvencionada supere el 25% del total de la inversió subvencionable. La mera adquisició d'ordinadors personals no suposarà el compliment d'esta prioritat: 4 punts.
Quinze. Operacions que incloguen inversió en actuacions a l'exterior de les edificacions existents, a fi d'adequar-les a l'estètica rural tradicional i millorar la seua integració en el paisatge: 4 punts.
Setze. Grandària del municipi on s'ubica l'actuació proposada: fins a 6 punt:
Tram 1 (menys de 500 habitants - 6 punts
Tram 2 (entre 501 i 1.000 habitants) - 5 punts
Tram 3 (de 1.001 a 1.500 habitants) - 4 punts
Tram 4 (de 1.501 a 2.000 habitants) - 3 punts
Tram 5 (de 2.001 a 2.500 habitants) - 2 punts
Tram 6 (de 2.501 a 3.000 habitants) - 1 punt
Tram 7 (de 3.001 a 3.500 habitants) - 0 punts
Dèsset. Qualitat global del projecte: fins a 20 punts.
Díhuit. Coherència amb el pla de desenvolupament del territori: fins a 24 punts.
CEDER Alicante
Primer. Operacions promogudes per dones: 2 punts.
Segon. Operacions promogudes per jóvens (que no hagen fet els 41 anys en el moment de la sol·licitud de l'ajuda): 2 punts.
Tercer. Operacions promogudes per agricultors i ramaders professionals, els seus cònjuges i els seus ascendents i descendents en primer grau: 5 punts.
Quart. Operacions promogudes per agricultors i ramaders que, l'any anterior o posterior a la sol·licitud de l'ajuda Leader, s'hagen incorporat a un projecte d'explotació en comú o s'hagen acollit a la jubilació anticipada de l'activitat agrícola o ramadera: 5 punts.
Cinqué. Operacions promogudes per mares/pares de fills menors d'edat, quan progenitor i fill residisquen al territori rural: 2 punts.
Sisé. Operacions promogudes per membres de famílies nombroses (títol expedit per la Conselleria de Benestar Social), quan almenys 5 components de la família residisquen al territori rural en què sol·liciten l'ajuda: 2 punts.
Seté. Operacions que es vinculen a la creació de nous llocs de treball (firma del contracte fins a un any després de la realització de la inversió): entre 1 i 3 punts en funció del nombre de llocs de treball creats.
Huité. Operacions que es vinculen a la creació de nous llocs de treball quan, a més, l'ocupació generada corresponga majoritàriament (més del 50% de l'ocupació creada) a dones: entre 1 i 3 punts en funció del nombre de llocs de treball creats.
Nové. Operacions que es vinculen a la creació de nous llocs de treball quan, a més, l'ocupació generada corresponga majoritàriament (més del 50% de l'ocupació creada) a titulats superiors: entre 1 i 3 punts en funció del nombre de llocs de treball creats.
Deu. Operacions que es vinculen a la creació de llocs de treball quan, a més, l'ocupació generada corresponga majoritàriament (més del 50% de l'ocupació creada) a persones que no hagen fet els 41 anys en el moment de la sol·licitud d'ajuda: entre 1 i 3 punts en funció del nombre de llocs de treball creats.
Onze. Operacions que incloguen la instal·lació de sistemes d'estalvi d'energia i, especialment, de sistemes de generació local d'energies renovables que reduïsquen d'una manera significativa el consum pel promotor d'energia de la xarxa convencional: 4 punts.
Dotze. Operacions que incloguen sistemes de reducció del consum d'aigua de la xarxa (com ara recollida d'aigües pluvials i reutilització d'aigua domèstica): 4 punts.
Tretze. Operacions que s'executen en l'àmbit dels espais naturals protegits i en l'àrea d'influència socioeconòmica que es detalla en els PORN de cada espai natural: 4 punts.
Catorze. Operacions que incloguen la implantació de tecnologies de la informació i les telecomunicacions (TIC), com ara sistemes de telecontrol i telemesura, eines automatitzades de gestió empresarial (ERP, CRM, etc.), portals de comerç electrònic o sistemes domòtics. Per a aplicar esta prioritat caldrà que la inversió en TIC realitzada en l'operació subvencionada supere el 25% del total de la inversió subvencionable. La mera adquisició d'ordinadors personals no suposarà el compliment d'esta prioritat: 4 punts.
Quinze. Operacions que incloguen inversió en actuacions a l'exterior de les edificacions existents, a fi d'adequar-les a l'estètica rural tradicional i millorar la seua integració en el paisatge: 4 punts.
Setze. Grandària del municipi on s'ubica l'actuació proposada: fins a 9 punts:
Tram 1 (menys de 500 habitants) - 9 punts
Tram 2 (entre 501 i 1.000 habitants) - 8 punts
Tram 3 (de 1.001 a 1.500 habitants) - 7 punts
Tram 4 (de 1.501 a 2.000 habitants) - 6 punts
Tram 5 (de 2.001 a 2.500 habitants) - 5 punts
Tram 6 (de 2.501 a 3.000 habitants) - 4 punt
Tram 7 (de 3.001 a 3.500 habitants) - 3 punts
Tram 8 (de 3.501 a 4.000 habitants) - 2 punts
Tram 9 (de 4.001 a 4.500 habitants) - 1 punts
Tram 10 (més de 4.500 habitants) - 0 punts
Dèsset. Qualitat del projecte: fins a 16 punts.
Díhuit. Adequació del projecte a l'estratègia global de desenvolupament territorial: fins a 25 punts.
ANNEX III
FITXA DE MESURA 1: AJUDA A LA CREACIÓ I
DESENVOLUPAMENT DE MICROEMPRESES
Delimitació
Esta mesura s'aplicarà exclusivament en municipis dels GAL seleccionats dins de la convocatòria RURALTER-LEADER. Seran també subvencionables accions que tinguen lloc fora d'este territori si es tracta d'actuacions promocionals i comercials en benefici exclusiu dels municipis RURALTER-LEADER.
Tipus i intensitat de l'ajuda
SUBVENCIÓ A FONS PERDUT
INTENSITAT MÀXIMA:
- Província d'Alacant: 40% (2007-2010); 25% (2011-2013)
- Província de Castelló: 35% (2007-2010); 20% (2011-2013)
- Província de València: 37% (2007-2010); 25% (2011-2013)
Tipus d'empreses beneficiàries
Seran beneficiàries les microempreses (menys de 10 empleats i fins a 2 milions de volum/balanç anual) dels sectors industrial o de servicis (producció de béns que no siguen de l'annex I del Tractat, prestació de servicis no agrícoles i transformació de productes de l'annex I en altres que no siguen del dit annex).
Poden ser promotors les persones jurídiques privades (amb ànim de lucre o sense) i les persones físiques que despleguen la seua activitat empresarial en règim d'autònoms o que hagen de donar-se d'alta en este règim amb motiu del projecte auxiliat.
Prioritat general:
Seran de suport prioritari les empreses que es dediquen a les activitats següents:
a) conservació i recuperació del paisatge: manteniment de camins, murs de pedra seca, forestal, jardineria paisatgística;
b) servicis professionals: llanterneria, electricitat, arquitectura, enginyeria, informàtica i telecomunicacions, assessories legals, financeres i d'inversions;
c) empreses l'activitat de les quals es vincule a l'adaptació al canvi climàtic i la mitigació del canvi climàtic, com ara assessories mediambientals, servicis d'instal·lació d'energies alternatives (solar, eòlica, geotèrmica) i de sistemes de reducció del consum energètic, instal·lació de sistemes de reducció del consum d'aigua i de la seua reutilització (recollida d'aigües pluvials, reutilització d'aigües grises), instal·lació de sistemes de reducció de residus i emissions, empreses per a la reutilització i reciclatge de productes o aprofitament de subproductes.
Descripció del tipus d'operacions
Se subvencionaran les inversions necessàries per a la creació, l'ampliació i la modernització de l'empresa. També se subvencionaran les inversions necessàries per al trasllat d'una empresa des de centres urbans a polígons industrials dels afores i, així mateix, el traspàs d'una microempresa quan l'adquirent siga una altra microempresa. Tindran prioritat els traspassos amb motiu de la jubilació del primer propietari i l'adquisició per un nou resident acollit als esquemes d'atracció de nova població al medi rural. Seran també subvencionables les operacions següents, a favor de microempreses de l'espai rural, promogudes per associacions d'empresaris:
- inversions destinades a l'adquisició o la construcció d'elements promocionals de suport (estands de participació en fires, quioscos informatius, envelats), creació de llocs web per al comerç electrònic (condicionat a l'acreditació pel promotor que es compromet i disposa de mitjans per a mantindre i actualitzar la pàgina en els 5 anys següents),
- adquisició de programes informàtics de gestió per als associats.
ANNEX IV
FITXA DE MESURA 2: FOMENT
D'ACTIVITATS TURÍSTIQUES
Delimitació
Esta mesura s'aplicarà exclusivament en municipis dels GAL seleccionats dins de la convocatòria RURALTER-LEADER. Seran també subvencionables accions que tinguen lloc fora d'este territori si es tracta d'actuacions promocionals i comercials en benefici exclusiu dels municipis RURALTER-LEADER.
Tipus i intensitat de l'ajuda
SUBVENCIÓ A FONS PERDUT
INTENSITAT MÀXIMA DE L'AJUDA:
- Província d'Alacant: 40% (2007-2010); 25% (2011-2013)
- Província de Castelló: 35% (2007-2010); 20% (2011-2013)
- Província de València: 37% (2007-2010); 25% (2011-2013)
\* Fins a un 70% si es tracta d'actuacions que no constituïsquen activitat econòmica (és a dir, no hi ha prestació de servicis o béns a canvi d'una retribució), promogudes per administracions locals o per un GAL i que tinguen com a destinació la descrita en els punts 2 a 4 de l'apartat «Descripció del tipus d'operacions».
Descripció del tipus d'operacions
Poden ser promotors les administracions locals, les persones jurídiques privades (amb ànim de lucre o sense) que complisquen els requisits per a ser PIME i les persones físiques que despleguen la seua activitat empresarial en règim d'autònoms.
Se subvencionaran les inversions en actius materials i immaterials necessàries per a
- la creació d'un establiment nou,
- l'ampliació d'un establiment existent,
- la modernització d'un establiment existent per mitjà d'un canvi radical en el producte/servici o en els procediments de producció.
La destinació d'estes inversions serà una de les següents:
1. Creació d'empreses de servicis turístics complementaris i les dedicades a oferir paquets turístics i adaptació d'empreses ja existents per a la prestació d'estos servicis i l'oferta de tals paquets.
2. Creació de punts d'informació, senyalització de llocs turístics i centres de recepció turística per als visitants del territori (per exemple, casetes o porxos informatius o punts de trobada).
3. Creació i modernització d'infraestructures recreatives i ecoesportives en zones naturals (com ara àrees recreatives, sendes i passejos, miradors, zones de descans, paellers, zones d'acampada, circuits esportius).
4. Adequació de circuits eqüestres i per a bicicletes de muntanya. A fi d'evitar la seua intrusió en espais naturals, creació de circuits específics per a motocicletes, en què el promotor es comprometa a realitzar les operacions de manteniment continu i restauració adequades per a evitar l'erosió i el deteriorament paisatgístic.
5. Creació d'allotjaments de capacitat reduïda (16 llits màxims en casa rural; 50 llits màxims en hotel rural) i dirigits a turisme d'alta gamma (segons normativa turística: cases rurals de categoria superior i hotels de 5 estreles) i d'establiments de restauració.
6. Modernització d'establiments ja existents a fi d'adaptar-los per a l'accés a minusvàlids i per a l'obtenció de certificats de qualitat, de manera que es vegen elevats els estàndards de prestació del servici.
7. Inversions en immobilitzat material de caràcter promocional (estands de participació en fires, quioscos, envelats) incloses en un pla empresarial d'obertura de nous mercats.
8. Contractació de servicis de consultors externs per a la creació de centrals de reserva i de llocs web vinculats a estes (condicionat a l'acreditació pel promotor que es compromet i disposa de mitjans per a mantindre i actualitzar el lloc o central en els 5 anys següents).
9. Adquisició de programes informàtics de gestió realitzats «a mesura», especialment si es tracta d'iniciatives col·lectives a través d'associacions empresarials.
Seran de suport preferent els projectes que tinguen com a objecte la prestació de servicis complementaris a l'allotjament vinculats als nous tipus de turisme, per exemple:
- Turisme d'aventura i esportiu: senderisme, escalada, ciclisme de muntanya i cicloturisme, ràpel, espeleologia, descens de barrancs, piragüisme, caiguda lliure, viatge en globus-
- Turisme cultural i historicopatrimonial: servicis d'interpretació del patrimoni cultural (inclusivament gastronomia i tradicions) i arquitectònic, creació de productes turístics vinculats a la cultura i al patrimoni-
- Turisme mediambiental i ecoturisme: servicis d'interpretació del patrimoni natural, disseny de productes turístics mediambientals-
- Turisme de salut: balnearis i relax-
- Turisme de negocis: ampliació d'allotjaments per a crear sales de reunions, activitats lúdiques per a professionals i empreses-
- Turisme destinat a la infància, adolescents i la família: creació de servicis d'oci infantil vinculats a un establiment hostaler (atenció de xiquets mentres els pares gaudixen d'altres activitats, com ara balnearis); productes turístics per a menors de 18 anys, paquets turístics per a la participació de pares i fills en la mateixa activitat.
- Agroturisme: participació del turista en les faenes de l'explotació agropecuària, recol·lecció pel mateix turista i compra de productes d'esta.
ANNEX V
FITXA DE MESURA 3: PRESTACIÓ DE SERVICIS BÀSICS PER A L'ECONOMIA I LA POBLACIÓ RURAL
Delimitació
Esta mesura s'aplicarà només en l'espai rural i amb l'enfocament LEADER.
Tipus i intensitat de l'ajuda
SUBVENCIÓ A FONS PERDUT
INTENSITAT DE L'AJUDA:
En el cas de projectes que constituïsquen activitat econòmica:
- Província d'Alacant: 40% (2007-2010); 25% (2011-2013)
- Província de Castelló: 35% (2007-2010); 20% (2011-2013)
- Província de València: 37% (2007-2010); 25% (2011-2013)
Si es tracta d'actuacions d'interés públic que no constituïsquen activitat econòmica (és a dir, no hi ha prestació de servicis o béns a canvi d'una retribució), promogudes per administracions locals o per un GAL el percentatge d'ajuda podrà arribar al 100%.
Tipus de costos subvencionables
Promotors:
Poden ser promotors de projectes les administracions locals, les persones jurídiques privades, amb ànim de lucre o sense, que complisquen els requisits per a ser PIME i les persones físiques que despleguen la seua activitat empresarial en règim d'autònoms o que hagen de donar-se d'alta en este règim amb motiu del projecte auxiliat.
Tipus de servicis subvencionables
1. Se subvencionaran les inversions en infraestructures de petita escala que servisquen a la creació, modernització o ampliació de servicis bàsics per a l'economia o la població rural. Se subvencionaran prioritàriament les actuacions d'àmbit supramunicipal, que suposen que el servici creat o millorat té com a beneficiaris uns quants municipis.
2. El compromís de posada en funcionament efectiva del servici de manera immediata a la finalització de l'execució de l'operació auxiliada serà condició imprescindible per a l'elegibilitat del projecte.
3. En el cas d'actuacions generadores de beneficis, el promotor haurà d'acreditar que la prestació del servici és viable econòmicament.
4. En el cas d'activitats no generadores de beneficis, el promotor haurà d'acreditar la seua capacitat econòmica per a assumir les despeses que comporte el manteniment en bon estat de l'immoble i les instal·lacions i la prestació adequada del servici en els 5 anys posteriors a la posada en marxa inicial d'este després de la realització de la inversió.
5. Prioritàriament són subvencionables les actuacions següents:
- Servicis d'atenció a la infància: guarderies, ludoteques, parcs infantils.
- Servicis d'atenció a les persones majors: relació social, atenció terapèutica, atenció a domicili.
- Servicis d'atenció a la joventut: activitats culturals, esportives i d'oci o esplai.
- Servicis vinculats a les noves tecnologies de la informació i les telecomunicacions.
- Servicis vinculats a l'acollida de nova població.
6. No seran en cap cas subvencionables les inversions vinculades als servicis administratius o a servicis d'obligada prestació (segons normativa de règim local) per l'administració local que sol·licita l'ajuda.
ANNEX VI
FITXA DE MESURA 4:
- RENOVACIÓ I DESENVOLUPAMENT DE POBLES
- CONSERVACIÓ I MILLORA DEL PATRIMONI RURAL
Delimitació
Esta mesura s'aplicarà només en l'espai rural i amb l'enfocament LEADER.
Ajuda PDR: tipus d'ajuda i intensitat de l'ajuda
SUBVENCIÓ A FONS PERDUT
INTENSITAT MÀXIMA AJUDA:
Si es tracta d'actuacions sobre béns privats
- Província d'Alacant: 40% (2007-2010); 25% (2011-2013)
- Província de Castelló: 35% (2007-2010); 20% (2011-2013)
- Província de València: 37% (2007-2010); 25% (2011-2013)
Si es tracta d'actuacions que no constituïsquen activitat econòmica (és a dir, no hi ha prestació de servicis o béns a canvi d'una retribució), sobre béns públics o cedits a l'ús públic almenys durant 7 anys: fins a un 100%.
Descripció del tipus d'operacions auxiliables
Poden ser promotors de projectes les administracions locals i les persones privades que complisquen els requisits per a ser PIME en el cas que l'actuació tinga relació amb l'activitat econòmica del beneficiari.
Són auxiliables els tipus d'operacions següents:
1. Actuacions arquitectòniques sobre els nuclis històrics que tinguen com a objecte la conservació o recuperació de les formes, materials i colors rurals tradicionals (pedra natural, fusta, ferro forjat, teula àrab, taulellets artesans): pavimentació, enllumenat, mobiliari urbà (papereres, bancs, portatestos, marquesines, senyalització), rehabilitació de façanes (públiques o privades), supressió de cables o conduccions externes. No són subvencionables les actuacions relatives a nova urbanització. Seran prioritàries les actuacions globals sobre el conjunt del nucli històric d'un municipi o sobre el seu carrer o carrers principals.
2. Recuperació del paisatge en l'entorn immediat dels nuclis de població: eliminació d'enderrocs, reducció de l'impacte visual d'edificacions per mitjà de la plantació d'arbratge.
3. Habilitació de zones d'aparcament perifèriques. L'aparcament podrà ser tancat (edificació, a nivell o subterrània, d'acord amb l'estil rural tradicional) o obert però amb impacte visual minimitzat per mitjà d'arbratge i col·locació de tanques perimetrals (de maçoneria, murets blancs o de forja) i/o bardissa vegetal. Estes actuacions gaudiran de prioritat addicional si s'acompanyen de mesures de limitació o prohibició del trànsit rodat i/o de l'aparcament en el nucli històric.
4. Restauració i il·luminació ornamental d'edificis o construccions emblemàtiques: castells, muralles, torres, ponts, neveres, llavadors, aljubs, fonts, molins, creus de terme i capelles (peirons), construccions de pedra seca, masies històriques o fortificades, esglésies, ermites, calvaris, cementeris. El projecte inclourà els requisits següents:
- Qualsevol que siga la propietat de l'immoble, haurà de garantir-se en tot cas pel promotor un nombre mínim de dies i horari d'obertura al públic general, almenys durant 7 anys, de manera que quede assegurada la valoració turística del bé. L'horari i el calendari d'obertura haurà de ser objecte d'acord entre el propietari i l'administració.
- El promotor ha de presentar un pla de conservació, a un mínim de 7 anys, que descriga i comprometa la realització de les actuacions necessàries per al manteniment adequat i en bon estat de conservació del bé restaurat. El pla ha de ser objecte d'acord entre el propietari i l'administració.
- En el cas de béns privats (inclusivament eclesiàstics no destinats al culte), el promotor pot optar per la cessió a l'administració local, amb l'acord previ amb esta, perquè esta el destine a l'ús públic general per un mínim de 7 anys. En este cas, serà esta administració la responsable de mantindre el bé en bon estat de conservació durant el període esmentat.
5. Restauració i il·luminació ornamental de façanes d'ajuntaments, només en el cas que es donen conjuntament els 3 requisits següents:
- La fatxada té un especial valor patrimonial.
- L'edifici està situat al nucli històric.
- El municipi compta amb menys de 1.000 habitants.
No serà elegible cap altra actuació sobre els locals on s'ubiquen les oficines administratives d'un ajuntament.
6. Adquisició de veles i mobiliari per a esdeveniments socials, culturals o festius.
7. Adquisició d'elements per a la protecció meteorològica en vials públics (com ara lones d'ombreig) i d'elements decoratius d'estos vials que constituïsquen béns inventariables d'ús públic reiterat en manifestacions socials i festives.
8. Creació de circuits temàtics historicopatrimonials: infraestructures d'accés, senyalització, àrees de servici.
ANNEX VII
MUNICIPIS INCLOSOS EN ELS GAL
RURALTER-LEADER
GAL ZONA 1: Asociación RURALTER-Leader Zona 1
Alcalà de Xivert, Benlloch, Borriol, Cabanes, Càlig, Canet lo Roig, Cervera del Maestre, les Coves de Vinromà, la Jana, la Pobla Tornesa, la Salzadella, San Rafael del Río, Sant Jordi, Sant Mateu, Santa Magdalena de Pulpis, Sarratella, Sierra Engarcerán, Tírig, la Torre d'en Doménec, Traiguera, Vilanova d'Alcolea, Xert.
GAL ZONA 2: Grupo de Desarrollo Rural Comarca Els Ports Maestrat, GDR PORTMADER
Albocàsser, Ares del Mestrat, Atzeneta del Maestrat, Benafigos, Benasal, Castell de Cabres, Castellfort, Catí, Cinctorres, Culla, Forcall, Herbés, la Mata, Morella, Olocau del Rey, Palanques, la Pobla de Benifassà, Portell de Morella, Rossell, Todolella, la Torre d'En Besora, Vallibona, Vilafranca, Vilar de Canes, Villores, Vistabella del Maestrazgo, Xodos, Zorita del Maestrazgo.
GAL ZONA 3: Asociación RURALTER Castellón-Sur
Aín, Alcudia de Veo, Alfondeguilla, Algimia de Almonacid, Almedíjar, Altura, Arañuel, Argelita, Artana, Ayódar, Azuébar, Barracas, Bejís, Benafer, Castellnovo, Castillo de Villamalefa, Caudiel, Chóvar, Cirat, Cortes de Arenoso, Costur, Eslida, Espadilla, Fanzara, Figueroles, Fuente la Reina, Fuentes de Ayódar, Gaibiel, Geldo, Higueras, Jérica, la Llosa, Lucena del Cid, Ludiente, Matet, Montán, Montanejos, Navajas, Pavías, Pina de Montalgrao, Puebla de Arenoso, Ribesalbes, Sacañet, Soneja, Sot de Ferrer, Suera, Tales, Teresa, Toga, Torás, El Toro, Torralba del Pinar, Torrechiva, les Useres, Vallat, Vall de Almonacid, Villahermosa del Río, Villamalur, Villanueva de Viver, Viver, Zucaina.
GAL ZONA 4: Asociación para el Desarrollo Rural Valencia Interior
Ademuz, Albalat dels Tarongers, Alcublas, Alfara de la Baronia, Algar de Palancia, Algimia de Alfara, Alpuente, Andilla, Aras de los Olmos, Benagéber, Benavites, Bugarra, Calles, Casas Altas, Casas Bajas, Casinos, Castielfabib, Chelva, Chulilla, Domeño, Estivella, Gátova, Gestalgar, Higueruelas, Loriguilla, Losa del Obispo, Olocau, Pedralba, Petrés, Puebla de San Miguel, Quart de les Valls, Quartell, Segart, Sot de Chera, Titaguas, Torrebaja, Torres Torres, Tuéjar, Vallanca, La Yesa.
GAL ZONA 5: Asociación del Llano de Chiva a la Plana de Utiel
Alborache, Camporrobles, Caudete de las Fuentes, Chera, Chiva, Dos Aguas, Fuenterrobles, Godelleta, Macastre, Millares, Requena (només llogarets), Siete Aguas, Sinarcas, Utiel (només llogarets), Venta del Moro, Villargordo del Cabriol, Yátova.
GAL ZONA 6: Grupo de Desarrollo rural RURALTER-Leader Zona 6
Alfarrasí, Atzeneta d'Albaida, Ayora, Bèlgida, Bellús, Benissoda, Benisuera, Bicorp, Bolbaite, Bufali, Carrícola, Cerdà, Cofrentes, Cortes de Pallás, Chella, Enguera, Estubeny, Fontanars dels Alforins, la Font de la Figuera, la Granja de la Costera, Guadasequies, Jalance, Jarafuel, Moixent, Montesa, Novetlè, Otos, el Palomar, Quesa, Sempere, Sumacàrcer, Teresa de Cofrentes, Torrella, Vallés, Zarra.
GAL ZONA 7: Asociación RURALTER-Leader Zona 7
Ador, Alcàntera de Xúquer, Alfauir, Alfarp, Almiserà, l'Alqueria de la Comtessa, Antella, Aielo de Rugat, Barx, Barxeta, Beneixida, Beniatjar, Benicolet, Benifairó de la Valldigna, Beniflá, Benimuslem, Castellonet de la Conquesta, Catadau, Cotes, l'Ènova, Fortaleny, Gavarda, Guardamar de la Safor, Llanera de Ranes, Llaurí, Llocnou d'En Fenollet, Llocnou de Sant Jeroni, Llombai, Llutxent, Montitxelvo, Palmera, Pinet, Potríes, Rafelcofer, Ráfol de Salem, Rotglà i Corberà, Rótova, Rugat, Salem, Sant Joanet, Sellent, Senyera, Simat de la Valldigna, Terrateig, Tous.
GAL ZONA 8: Centro de Desarrollo Rural Alicante
Adsubia, Agres, Aigües, Alcalalí, Alcocer de Planes, Alcoleja, Alfafara, Algueña, Almudaina, l'Alqueria d'Asnar, Balones, Benasau, Beneixama, Benferri, Beniardá, Beniarrés, Benigembla, Benidoleig, Benifallim, Benifato, Benilloba, Benillup, Benimantell, Benimarfull, Benimassot, Benimeli, Biar, Bocairent, Bolulla, el Camp de Mirra, Cañada, Castalla, Castell de Castells, el Castell de Guadalest, Confrides, Daya Vieja, Facheca, Famorca, Gaianes, Gorga, Hondón de los Frailes, Llíber, Millena, Murla, l'Orxa, Orxeta, Parcent, Penàguila, Planes, Quatretondeta, el Ràfol d'Almúnia, Relleu, la Romana, Sagra, Salinas, San Isidro, Sanet y Negrals, Sella, Senija, Tàrbena, Tollos, Tormos, la Torre de les Maçanes, la Vall d'Alcalà, la Vall d'Ebo, Vall de Gallinera, la Vall de Laguar, Xixona.
ANNEX VIII
1. DOCUMENTACIÓ A PRESENTAR EN EL MOMENT DE LA SOL·LICITUD
A) DOCUMENTACIÓ OBLIGATÒRIA PER A QUALSEVOL SOL·LICITANT
- Instància de la sol·licitud d'ajuda degudament emplenada (ANNEX IX).
- Còpia compulsada del CIF de l'entitat sol·licitant, si és el cas.
- En cas de representació legal del sol·licitant, còpia compulsada de poders actualitzats que acrediten la seua representació o document equivalent segons les prescripcions legals.
- Manteniment de tercers, segons el model de l'annex IX degudament emplenat amb les dades del promotor, dades de l'entitat financera (important IBAN) i firma del representant, tot això degudament segellat per les entitats corresponents.
- Declaració responsable que l'entitat sol·licitant no està sotmesa a les prohibicions establides en els apartats 2 i 3 de l'article 13 de la Llei 38/2003, de 17 de novembre, General de Subvencions.
- Declaració d'ajudes concurrents. Annex IX.
- Foment ocupació persones amb discapacitat. Annex IX.
- Declaració responsable de la condició de PIME (només per a actuacions productives). Annex IX.
- En el cas que l'IVA puga resultar subvencionable d'acord amb la base setena recollida en l'annex I d'esta orde caldrà aportar:
- Per a entitats privades, certificat expedit per l'AEAT que l'entitat sol·licitant només realitza operacions declarades exemptes.
- Per a entitats públiques, certificat del secretari de l'ajuntament en què s'indique que l'actuació a subvencionar constituïx un servici prestat per l'entitat local sense contraprestació o un servici prestat per mitjà de contraprestació de naturalesa tributària.
- En el cas que l'entitat no compte amb personal soci o treballador que haja d'estar donat d'alta en el règim general de la Seguretat Social o en l'especial que, si és el cas, corresponga, l'entitat sol·licitant presentarà, necessàriament, declaració referida a este aspecte degudament subscrita pel seu representant legal.
- Declaració subscrita pel representant legal de l'entitat amb referència a la data de la sol·licitud de trobar-se al corrent en el compliment de les obligacions registrals o d'una altra índole que s'impose a l'entitat sol·licitant per la legislació específica d'aplicació d'esta (excepte entitats locals).
A.1) PERSONA FÍSICA, a més:
- Còpia de l'alta en el règim especial de treballadors autònoms, si és el cas.
- Si és el cas, model de declaració censal d'alta en l'IAE i declaració responsable de no haver-se'n donat de baixa.
- Còpia compulsada de la inscripció en el registre públic, si és el cas, preceptiu per a l'activitat empresarial (per exemple, Registre d'Establiments Turístics).
A.2) COOPERATIVES, ASSOCIACIONS I FUNDACIONS, a més:
- Còpia compulsada de l'acta de constitució i, si és el cas, estatuts vigents adaptats a la Llei Orgànica 1/2002, de 22 de març, Reguladora del Dret d'Associació, o a la Llei 50/2002, de 26 de desembre, de Fundacions, si és el cas, amb el número d'inscripció en el registre corresponent.
- Certificat sobre els òrgans de govern i representació de l'associació en vigor, així com que l'òrgan competent segons la seua norma de constitució ha acordat la sol·licitud d'esta ajuda.
- Si és el cas, declaració censal d'alta en l'impost d'activitats econòmiques i declaració responsable del representant legal que l'entitat no se n'ha donat de baixa.
- Si és el cas, còpia compulsada de la inscripció en el registre públic, si és el cas, preceptiu per a l'activitat empresarial (per exemple, Registre d'Establiments Turístics).
A.3) SOCIETATS MERCANTILS, a més:
- Còpia compulsada de l'escriptura actualitzada de constitució, número d'inscripció en el registre mercantil.
- Certificat acreditatiu que l'òrgan competent segons la seua norma de constitució ha acordat la sol·licitud d'esta ajuda.
- Declaració censal d'alta en l'impost d'activitats econòmiques i declaració responsable del representant legal que l'entitat no se n'ha donat de baixa.
- Còpia compulsada de la inscripció en el registre públic, si és el cas, preceptiu per a l'activitat empresarial (per exemple, Registre d'Establiments Turístics).
A.4) ENTITATS EN FASE DE CONSTITUCIÓ i agrupacions sense personalitat jurídica, a més:
- Fotocòpia del DNI del promotor i, si és el cas, el projecte d'estatuts (haurà de presentar-se la documentació completa de l'entitat ja constituïda sempre abans de la primera certificació per a pagament de l'ajuda, si és el cas, concedida).
- En el cas de comunitats de béns, societats civils i en general agrupacions de persones físiques o jurídiques sense personalitat, còpia compulsada del contracte subscrit en què constaran, com a mínim, els compromisos d'execució assumits per cada membre de l'agrupació, així com l'import de subvenció a aplicar per cada un, que tindran igualment la consideració de beneficiaris, designació d'un representant o apoderat únic de l'agrupació, amb prou poders per a complir les obligacions que, com a beneficiari, corresponen a l'agrupació.
A.5) ENTITATS LOCALS, a més:
- Certificat del secretari sobre nomenament de l'alcalde/president, així com de l'acord plenari o del decret d'alcaldia (a ratificar pel Ple de l'ajuntament) pel qual s'acorda sol·licitar l'ajuda o certificat del secretari de l'acord de la junta directiva de la mancomunitat sobre esta sol·licitud.
B) DOCUMENTACIÓ RELATIVA A L'ACTUACIÓ:
- Formulari de barem de l'annex II, recollit en l'annex IX.
- Resum de dades bàsiques del projecte (annex IX).
- Projecte amb el contingut i l'estructura exigits en la normativa de contractació pública vigent, tant si el promotor és una entitat pública com una de privada. En tot cas, haurà de constar en la memòria que s'ha tingut en compte qualsevol altra normativa horitzontal o sectorial que s'aplique i que es respecta l'estètica rural tradicional.
- Quan no siga procedent la presentació de projecte d'obres o no estiga ultimat, es presentarà una memòria descriptiva valorada firmada pel sol·licitant i, en el cas d'obres, per tècnic competent. Si és el cas, la memòria haurà de presentar una estructura i contingut coherents amb el projecte d'obres, que en tot cas haurà d'aportar-se una vegada notificada la concessió de l'ajuda.
En el cas de nous allotjaments turístics, la memòria inclourà una justificació de com el projecte s'adapta als requisits per a ser classificat com «de categoria superior» per la Conselleria de Turisme (dimensions de les estances, equipament...).
- Estudi de viabilitat socioeconòmica del projecte.
- Indicadors europeus segons l'annex IX.
- Factures proforma que justifiquen els imports del pressupost. En el cas de despeses de mobiliari/equipament o de servicis/assistències tècniques superiors a 12,000 € o en el cas d'obra civil el cost de la qual supere els 30.000 €, cal aportar pressupost de tres proveïdors/contractistes diferents.
- Acreditació de la propietat de l'immoble vinculat al projecte (per mitjà de presentació de còpia compulsada de l'escriptura notarial) o de la capacitat legal d'ús i gaudi d'este (per mitjà de còpia compulsada de contracte de lloguer amb duració mínima de 5 anys, per a projectes d'adquisició de mobiliari o d'obra menor o de contracte de lloguer, inscrit en el Registre de la Propietat, amb duració mínima de 10 anys, per a projectes d'obra major, o còpia compulsada de document públic de cessió gratuïta del bé pels mateixos terminis).
- En el cas que el projecte del particular incloga obra, fotografia de l'immoble (terreny o edifici) on es projecte realitzar la inversió. En el cas d'edificis ja existents, fotografies de cada una de les seues façanes. Croquis d'obra, mesuraments i quan l'operació incloga actuacions sobre l'exterior d'una edificació existent, pla de la façana projectada.
- En el cas que el projecte de l'entitat local incloga obres: 1) certificat del secretari de l'ajuntament que l'immoble en què es realitzarà la inversió no alberga oficines municipals, brigada de la policia local, magatzem municipal, pàrquing de vehicles municipals i semblants; 2) compromís de l'alcalde que no n'albergarà en els pròxims 5 anys, a més de declarar-se sabedor que si en eixe termini n'alberga, l'ajuda hauria de ser reintegrada, i 4t compromís de l'alcaldia que en els pròxims 5 anys al pagament de l'ajuda a l'immoble objecte d'ajuda no s'albergaran activitats productives (bar, quiosc, etc.) (este compromís només és preceptiu per a projectes «no productius», que aspiren a una subvenció del 100%); 3) certificat del secretari o informe del tècnic competent en què s'acredite que a la presentació de la sol·licitud el sòl posseïx els requisits necessaris per a poder executar l'actuació sol·licitada, de conformitat amb la classificació del sòl i el planejament vigent; 4t) informe del tècnic municipal competent sobre el programa d'actuació del projecte. Quan es tracte de projectes plurianuals, s'hi adjuntarà un programa d'inversions i un calendari d'execució per anualitats, fins a un màxim de tres.
- Projectes de la mesura «Servicis bàsics»: certificat del secretari de l'entitat local o declaració responsable del president de l'associació respecte que el projecte relatiu a un servici és «no productiu», és a dir, no constituïx una activitat econòmica, que incloga: 1) justificació respecte que, en els pròxims 5 anys, els ingressos, si és el cas, percebuts mai seran superiors a les despeses; 2) justificació que l'entitat té capacitat financera per a mantindre el servici obert en els pròxims 5 anys, i 3) constància que no hi ha cap empresa privada que preste el mateix servici al municipi i amb la que puga incórrer en competència deslleial.
- Projectes de la mesura «Renovació i desenvolupament de pobles»: qualsevol que siga la propietat de l'immoble, el promotor haurà d'aportar en tot cas un horari i calendari amb el nombre mínim de dies i horari d'obertura al públic general, almenys durant 5 o 7 anys, segons siga procedent d'acord amb el que es disposa en la fitxa de mesura (annex VI). L'horari i el calendari d'obertura han de ser objecte d'acord entre el propietari i l'administració. Així mateix el promotor ha de presentar un pla de conservació, a un mínim de 5 anys, que descriga i comprometa la realització de les actuacions necessàries per al manteniment adequat i en bon estat de conservació del bé restaurat. El pla ha de ser objecte d'acord entre el propietari i l'administració. En el cas de béns privats (inclusivament eclesiàstics no destinats al culte), el promotor pot optar per la seua cessió a l'administració local, amb l'acord previ amb esta, perquè esta el destine a l'ús públic general per un mínim de 5 o 7 anys, segons siga procedent. En este cas, serà esta administració la responsable de mantindre el bé en bon estat de conservació durant el període esmentat.
C. DOCUMENTACIÓ A PRESENTAR EN EL MOMENT DE LA SOL·LICITUD RELATIVA A MÈRITS QUE AL·LEGUE EL SOL·LICITANT (els mèrits no acreditats documentalment no seran computats)
- Acreditació de la condició d'agricultor/a o ramader/a professional: s'haurà d'aportar la declaració de la renda corresponent de l'últim exercici, l'informe de vida laboral i els 3 últims butlletins de cotització a la Seguretat Social.
- Acreditació d'haver-se incorporat a un projecte d'explotació en comú, l'any anterior a la sol·licitud d'ajuda: còpia compulsada de la resolució d'adjudicació de la Conselleria d'Agricultura, Pesca i Alimentació.
- Acreditació d'haver-se acollit a la jubilació anticipada de l'activitat agrària, l'any anterior o posterior a la sol·licitud d'ajuda: còpia compulsada de la resolució d'adjudicació de la Conselleria d'Agricultura, Pesca i Alimentació.
- Declaració responsable sobre els llocs de treball a crear gràcies a la inversió proposada i sobre el tipus de treballadors a contractar.
- Documentació acreditativa dels mèrits al·legats pel sol·licitant segons els criteris de selecció nové a tretze inclosos en els barems territorials (annex II.B i annex IX de l'orde de bases).
- Informe de tècnic competent relatiu al compliment dels mèrits nové a tretze de l'annex II de l'orde de bases.
2. DOCUMENTACIÓ ADDICIONAL A PRESENTAR UNA VEGADA NOTIFICADA L'AJUDA
1. Projecte realitzat per tècnic competent i visat pel col·legi corresponent, en el cas de requerir-ho el tipus de l'actuació d'acord amb la normativa vigent i que no haja sigut presentat amb la sol·licitud d'ajuda.
2. Fotocòpia compulsada de la llicència municipal d'obres i/o d'obertura, llicència ambiental municipal per a l'exercici de l'activitat, permisos o inscripcions necessaris, o acreditació d'haver-se sol·licitat.
3. Informe/justificació de tècnic competent (o del secretari de l'ajuntament, per a estos promotors) sobre l'adequació al compliment de la normativa mediambiental (autorització ambiental integrada, estudi d'integració paisatgística, avaluació d'impacte ambiental?). Sol·licitud de declaració d'interés comunitari (com a condició prèvia al pagament de l'ajuda s'exigirà la possessió del DIC).
4. Informe favorable de l'organisme competent en matèria de conques hidrogràfiques, en el cas que així siga preceptiu en raó de l'objecte de l'actuació.
5. Actuacions relacionades amb edificis emblemàtics com ara castells, ermites, esglésies, etc.:
1. Certificat de tècnic competent sobre el grau d'afectació de l'actuació prevista.
2. Autorització de la Conselleria de Cultura de la Generalitat Valenciana per a l'actuació prevista, si és el cas.
3. Acreditació sobre la inclusió de l'edifici en qualsevol figura de protecció del patrimoni local, autonòmica (patrimoni cultural valencià) o estatal. En cas contrari, declaració responsable sobre la inexistència d'esta. En el cas d'estar afectada per alguna figura de protecció del patrimoni, s'aportarà l'autorització de l'administració pública competent per a l'execució del projecte d'acord amb la legislació vigent.
6. Actuacions relacionades amb la implantació de servici Wi-Fi: autorització de la Comissió Nacional del Mercat de Telecomunicacions en què s'acredite que el servici durant 5 anys no genera ingressos per a l'entitat. En el cas que de l'autorització de la CNMT es desprenga que el servici s'ha d'autofinançar abans de cinc anys (per exemple, publicitat...), l'actuació es considerarà productiva, i es reduirà la intensitat de l'ajuda.
7. Per a projectes d'entitats locals, a més:
1. Certificat del secretari o interventor de l'existència de consignació pressupostària, amb esment de la partida corresponent i l'exercici pressupostari.
2. En el cas de requerir-ho el tipus d'actuació, projecte realitzat per tècnic municipal competent que actue en qualitat de tal.
ANNEX IX / anexo iX